Izvor: Radio Televizija Vojvodine, 25.Apr.2021, 02:28\nNa parlamentarnim izborima u Albaniji glasalo je 45,48 odsto birača, a rezultati izlaznih anketa pokazuju da je trka između vladajućih socijalista premijera Edija Rame i opozicione Demokratske partije Ljuljzima Baše neizvesna.\nPrema Juronjuzu Albanija izlazna anketa pokazuje da će Socijalistička partija imati između 42 i 46 odsto glasova, a Demokratska partija i Savez za promene između 40 i 44 odsto.\nSamoopredeljenje ima tri kandidata\nPremijer >> Pročitaj celu vest na sajtu Radio Televizija Vojvodine << Kosova Aljbin Aljbin Kurti glasao je za parlamentarne izbore u Albaniji, javlja Gazeta ekspres, a prenosi Kossev.\nLider Pokreta Samoopredeljenje i predstavnici izvršne vlasti na Kosovu glasali su u Tirani.\n"Izborni dan je dan demokratije. Pozivam sve građane Albanije danas da poštuju domovinu glasanjem i donošenjem najboljeg izbora. Dan je lep, nedelja, sunčan, i biće do večeri. Želim lepe dane i prosperitet Albaniji i svakoj osobi koja, poput mene, ima pasoš Republike Albanije", izjavio je Kurti nakon glasanja.\nIzlazna anketa "Neto egzit pul" pokazuje,međutim, da Demokratska partija i Savez za promene imaju 46 odsto glasova, a Socijalistička partija tri procenta manje.\nNa osnovu izlazne ankete Top čenela Ramina partija će osvojiti 71 mandat u parlamentu koji ima 140 poslanika, što bi značilo da sama može da formira vlast. Demokrate će, prema toj anketi, imati 63 poslanika, prenosi BalkanInsight.\nČetvrta izlazna anketa, koju je radila Ora njuz, pokazuje da je Demokratska stranka pobedila u Tirani, gde je dobila između 44 i 48 odsto glasova, dok su socijalisti dobili između 41 i 45 odsto.\nPredsednik Centralne izborne komisije Ilirja Celibaši je pozvao političke lidere da se uzdrže od proglašavanja pobede, istakavši da to ne bi doprinelo mirnom završetku izbornog procesa.\nU ovom trenutku niko ne zna ko je pobedio, a mi smo preduzeli sve što treba da proces brojanja završimo za 48 časova, poručio je Celibaši.\nOglasio se i Rama, koji je poručio da se izlazne ankete oslanjaju na predviđanja i da ne mogu da se shvate kao konačni rezultati, bez obzira što predviđaju pobedu socijalista.\nBaša je na konferenciji za medije u izbornom štabu rekao da je uveren u pobedu svoje partije.\nHvala svim građanima Albanije koji su izabrali promene. Ovo je jasna pobeda albanskog naroda i Saveza za promene. Imam puno poverenje da će brojači glasova i kontrolori obaviti posao strpljivo, uz punu odgovornost i u skladu sa zakonom, kazao je Baša.\nAlbanija: Uhapšen, pretio da će zapaliti glasačke kutije\nJedan muškarac uhapšen je u albanskom selu Libofša jer je danas tokom parlamentarnih izbora pretio da će zapaliti glasačke kutije.\nPrema navodima albanskih medija, on je stajao na ulazu u biralište sa bocom goriva u ruci.\nPolicija, koja je bila na licu mesta u tom trenutku, uhapsila ga je pre nego što je sproveo u delo svoje pretnje, prenosi portal Egzit njuz.\nPolicajac ranjen na biralištu kod Tirane\nPolicija je saopštila da se traga za 32-ogodišnjim muškarcem kao osumnjičenim, prenosi albanski portal Egzit njuz.\nFon Karmon je u objavi na Tviteru ukazala da se mnogi na tzv Kosovu žale na mešanje Srbije i predsednika Aleksandra Vučića, dok istovremeno Kurti glasa u susednoj državi.\n"Ne mogu da razumem o čemu se radi. S jedne strane, svi se na Kosovu žale na mešanje Srbije ili predsednika Srbije Aleksandra Vučića, a sa druge strane, premijer Kosova glasa u susednoj državi. To nije prihvatljivo. Bar ne za mene", napisala je fon Kramon.\nPetković: Ko je sumnjao u Kurtijeve namere,danas se uverio...\nKo god je do sada imao dileme u pogledu planova Aljbina Kurtija o formiranju ''velike Albanije''', danas je mogao da se uveri kako Kurti pred očima kompletne međunarodne javnosti pokazuje da je njegov prvi, jedini i osnovni cilj formiranje ove opasne tvorevine koja direktno potkopava mir i stabilnost na Zapadnom Balkanu, saopštio je direktor Kancelarije za KiM Petar Petković.\nPetković u saopštenju ističe da su učešće premijera privremenih prištinskih institucija na izborima u Albaniji i poruke koje je odatle poslao, ''samo korak dalje u realizaciji njegove velikoalbanske ideje''.\n''Zbog toga današnje Kurtijeve reči i gest treba da alarmiraju kompletnu međunarodnu javnost koja takvim idejama jednom zauvek treba da stane na put. Dobro bi bilo da umesto snova o 'velikoj Albaniji' Kurti ovakvu prilježnost pokaže i kada je dijalog u pitanju i formiranje Zajednice srpskih opština, umesto što skoro 3.000 dana nastavlja da krši Briselski sporazum'', istakao je Petković.\nDodaje da je za Prištinu sporno što Kancelarija za KiM juče deli ključeve stanova koje je izgradila za svoj narod u pokrajini, ali da očigledno Prištini nije sporno što Kurti skandaloznim glasanjem na izborima u Albaniji krči put 'velikoj Albaniji".\nAmbasador Srbije u SAD Marko Đurić izjavio je danas, komentarišući glasanje premijera privremenih prištinskih institucija Aljbina Kurtija i kandidaturu njegovog pokreta Samoopredeljenje na izborima u Albaniji, da treba razmisliti ko tačno pokušava da ponovo pretvori Balkan u bure baruta i ocenio da je u pitanju opasna igra i izazov za SAD, EU, Srbiju i međunarodnu zajednicu.\n"Svima bi trebalo da bude vrlo jasno šta je ovde na dnevnom redu. 'Dijalog nije prioritet', ali lično glasanje u susednoj državi jeste?", upitao je Đurić na Tviteru.\nAmbasador Srbije kaže da još vise uznemirava to što se politički pokret predvođen, kako je naveo, "premijerom'' tzv. Kosova kandiduje na izborima za parlament susedne Albanije.\n"Ovo je vrlo opasna igra i jasan izazov za SAD, EU, Srbiju i međunarodnu zajednicu. Zapamtimo ovo dobro, a zatim razmislimo o tome ko tačno pokušava ponovo da pretvori Balkan u bure baruta", poručio je Đurić.\nRTS: Albanija pred izborom, dati Rami treći mandat ili šansu Baši\nB92: Izbori: Sutra; Šifra: Burno\nBlic: NAKON BURNE KAMPANJE Danas parlamentarni izbori u Albaniji


Tiodorović: Još dugo nećemo živeti kao pre epidemije - 04.05.2020, Sputnik Srbija\nEpidemiolog Branislav Tiodorović kaže da je glavni zadatak, kada prođe prvi talas epidemije, da se radi na preventivi i da se svi pridržavaju propisanih mera. 04.05.2020, Sputnik Srbija\nEpidemiolog Branislav Tiodorović kaže da je glavni zadatak, kada prođe prvi talas epidemije, da se radi na preventivi i da se svi pridržavaju propisanih mera.\nOn je naveo da su dve mere ključne - nošenje zaštite opreme u društvu i držanje distance, a u novim uslovima njima treba dodati fizičku aktivnost i boravak na svežem vazduhu, prenosi portal b92.\nPrema njegovim rečima, dobro je to što su parkovi kao i prostori uz reku otvoreni, jer su svež vazduh i šetnja potrebni svakom, naročito posle izolacije.\nTakođe je dobro, ocenio je, što se ljudi polako vraćaju svojim poslovima, ali je neophodno da se u svakom trenutku fizički distanciraju jedni od drugih, i da nose zaštitu.\n„Brojke jesu optimistične, ali ne smemo da dozvolimo da nas zavaraju, da se opustimo i ponašamo kao da je sve kao pre. Još dugo neće biti isto kao kada smo živeli pre epidemije“, rekao je Tiodorović.\nOn je naveo i da u šetnji na čistom vazduhu, kraj reke, ako je čovek sam može da skine masku kako bi ga udahnuo, ali ako se neko približi maska se mora vratiti.


Dan online - Ekonomija: Glasali protiv svih odluka - 2018-12-12\nEkonomija MANJINSKI AKCIONARI CENTRA IGALO UKAZALI NA NEZAKONITOSTI U RADU TOG PREDUZEĆA Glasali protiv svih odluka\nManjinski akcionari preduzeća Centar Igalo, koji imaju 12 odsto akcija, glasali su protiv svih odluka na skupštini akcionara tog preduzeća. Iz Udruženja manjinskih akcionara su kazali da je skupština održana u decembru, umjesto do kraja juna, kako to zakon nalaže, te da je predsjedavao Božidar Draganić, koji nije akcionar. Naveli su da Draganić nema nikakvu funkciju u Centru Igalo, te da nije prezentovao ovlašćenje po kojem će voditi skupštinu.\nManjinske akcionare je na skupštini zastupala Vesna Milošević, koja je imala primjedbe na zapisnik sa prethodne redovne skupštine u kome, kako tvrde, nisu navedeni predlozi manjinskih akcionara, sadržaj rasprave, kao ni obećanja izrečena od strane Božidara Draganića.\nUprkos tome, kako navode u saopštenju, zapisnik kao i sve ostale tačke dnevnog reda skupštine izglasani su od strane većinskog vlasnika, dok su manjinski akcionari bili jedinstveni i glasali protiv.\n– Ukazano je na brojne nepravilnosti, uzimanje kredita u iznosu od 2,42 miliona od Erste banke 24. novembra 2017. mimo odluke skupštine akcionara, što je u potpunosti nezakonito. U zakonu o privrednim društvima je jasno navedeno da se nijedno raspolaganje imovinom većom od 20 procenata vrijednosti imovine društva, ne može izvršiti bez odluke skupštine akcionara. Indikativno je da je proces uzimanja kredita već bio počeo prije održavanja prošlogodišnje skupštine akcionara na kojoj je Draganić obećavao otkup akcija od manjinskih akcionara u martu 2018. da bi za samo 10 dana od održavanja skupštine, krajem decembra prošle godine, Centar Igalo kupovao akcije firme Primorje za ukupan iznos 1,5 miliona eura – naveli su manjinski vlasnici u saopštenju.\nIstakli su da je Centar Igalo lani uzeo 3,79 miliona eura kredita, te da je uzimao od povezane firme Primorje, koju kontroliše Denis Mandić, 820 hiljada eura, da bi na kraju godine kupovao akcije istog tog Primorja. Prodavac tih akcija je takođe firma pod kontrolom Denisa Mandića – Autoremont Kotor.\n– Na taj način je iz Centra Igalo izvučeno oko milion i po eura i prebačeno na račun firme Dyrodam Corp, koja se krije iza kastodija Hipotekarne banke – tvrde iz Udruženja manjinskih akcionara.\nNaveli su da Centar Igalo, iako uzima kredite i nema para za svoje akcionare, pomaže Vaterpolo klub „Primorac“, gdje je takođe upleten Mandić.\nAkcionari su skrenuli pažnju i da revizor ne radi svoj posao kako treba, da je revizorski izveštaj vrlo štur, te da očigledne nezakonitosti prolaze bez ikakvog komentara ili upozorenja.\n– Koliko loše je revizor radio vidi se i po tome što nije u svom izvještaju naveo rezervisanja za sudske sporove u iznosu 700.000 eura iako je bilo očigledno da će taj spor Centar Igalo da izgubi i biće dužan da isplati taj iznos. Ovako ta pozicija nije predviđena u budžetu i ostaje da visi u vazduhu i prijeti likvidnosti firme. Uprkos primjedbama, glasovima većinskog vlasnika, izabran je isti revizor – poručili su manjinski akcionari.


Počinje izgradnja podzemne garaže u centru | TV KANAL 9 NOVI SAD\nNaslovna EMISIJE Počinje izgradnja podzemne garaže u centru\nVIDEO K9: Za nedelju dana počinju radovi na izgradnji druge podzemne garaže u Novom Sadu, u Ulici Modene.\nU petak, 27. maja, zvanično počinju pripremni radovi na izgradnji druge podzemne garaže, planirane u Ulici Modene, u skladu sa ugovorom o koncesiji. Radovi na izgradnji prve ovakve garaže u našem gradu u toku su kod zgrade Banovine.\nProjektom je predviđena izgradnja javne garaže površine 54.853 m2, kapaciteta 267 parking mesta na tri podzemne etaže: na prvom podzemnom nivou nalaziće se 88, na drugom podzemnom nivou 87 i na trećem podzemnom nivou 92 parking mesta.\nOd ukupnog broja, standardna su 245 parking mesta, 14 su za osobe sa invaliditetom i 8 za električna vozila.\nGaraža je locirana na prostoru između Ulice Ilije Ognjanovića i Zmaj Jovine ulice, a pozicionirana je tako da obezbedi najbolju pristupačnost korisnicima u zonama visoke atraktivnosti, kažu u nadležnoj Gradskoj upravi.\nNakon završetka radova na izgradnji garaže, koji su predviđeni u roku od dve godine, pristupiće se parternom i hortikulturnom uređenju prostora iznad objekta, a iz Gradske uprave ističu da je projektnim rešenjem očuvano i zaštićeno stablo koprivića koje se nalazi u Ulici Modene.\nTokom izvođenja radova saobraćaj će biti zabranjen u Ulici Modene (od Bulevara Mihajla Pupina do Zmaj Jovine ulice i Ulice kralja Aleksandra) i slepom delu Ulice Ilije Ognjanovića.\nDok je na snazi privremena izmena režima saobraćaja, dostavna vozila i vozila stanara ulaziće u pešačku zonu kroz postojeći ulaz u Gimnazijskoj ulici, a biće otvoren i novi ulaz u Njegoševoj.\nDinamika radova na izgradnji garaže u Ulici Modene usklađena je sa dinamikom radova na izmeštanju podzemne infrastrukture, koji počinju u ponedeljak 23. maja izmeštanjem taksi stajališta, parking mesta i saobraćaja. Radove na izmeštanju infrastrukture, koja se nalazi u obuhvatu buduće garaže, realizovaće javna i javno-komunalna preduzeća, svako iz svog domena, a u saradnji sa nadležnim gradskim upravama.\nZbog izvođenja radova, određena je zabrana odvijanja motornog saobraćaja u Ulici Modene, od Bulevara Mihajla Pupina do Zmaj Jovine ulice i Trga slobode.\nOva zabrana odvijanja motornog saobraćaja podrazumeva izmenu režima saobraćaja u raskrsnici ulica Modene-Bulevar Mihajla Pupina-Žarka Zrenjanina, na sledeći način:\na) određuje se zabrana skretanja “desno” sa Bulevara Mihajla Pupina u Ulicu Modene iz pravca Petrovaradina, odnosno “levo” iz pravca Novog Sada i\nb) određuju se obavezni smerovi “desno” i “levo” iz Ulice Žarka Zrenjanina.\nOdređuje se zabrana odvijanja saobraćaja u slepom delu Ulice Ilije Ognjanovića, odnosno u delu od Ulice Modene prema Bulevaru Mihajla Pupina, dok drugi deo Ulice Ilije Ognjanovića postaje „slepa“ ulica iz pravca ulica Konstantina Danila i Ise Bajića.\nPrethodni tekstNovo osvetljenje za OŠ “Dositej Obradović”\nSledeći tekstZa evro danas 117,50 dinara


Br. dela: 57X0301\nLexmark uređaj za beskontaktnu proveru identiteta poboljšava pristup povezanom mrežnom štampaču ili multifunkcijskom uređaju* pomoću potvrde identiteta na osnovu akreditiva kartice. Uređaj se lako povezuje na prednju stranu štampača ili multifunkcijskog uređaja i pruža bezbednije okruženje za korisnike i organizaciju. Pažljivo napravljene funkcije unapređuju bezbednost i sprečavaju da neovlašćeni korisnici dobiju pristup osetljivim informacijama. Koristite Lexmark uređaj za kontaktnu proveru identiteta da biste upravljali pristupom pojedinačnom štampaču ili multifunkcijskom uređaju i odobrite pristup određenim funkcijama uređaja, kao što su e-pošta, faks, kopiranje ili skeniranje, mahanjem blizinske kartice. Osim toga, uređaj pruža potpunu usaglašenost sa većinom industrijskih standarda i radi neprimetno sa praktično svakom beskontaktnom pametnom karticom. *Integrisano rešenje i prednji USB priključak su potrebni da bi se omogućila funkcionalnost.\nPredstavlja bezbedno, standardizovano rešenje za optimizovanje bezbednosti podataka.\nAdministratori mogu da koriste Lexmark uređaj za beskontaktnu proveru identiteta da bi upravljali pristupom pojedinačnom štampaču* ili multifunkcijskom uređaju* i da bi odobrili pristup određenim funkcijama štampača ili multifunkcijskog uređaja, kao što su e-pošta, faks, kopiranje ili skeniranje, i sve to jednim dodirom. Osim toga, uređaj pruža potpunu usaglašenost sa većinom glavnih industrijskih standarda i radi savršeno sa praktično svakom beskontaktnom pametnom karticom. (*Integrisano rešenje i prednji USB priključak su potrebni da bi se omogućila funkcionalnost.)\nLako se instalira na prednju stranu uređaja bez spoljnih kablova i malih je dimenzija, pa izgleda kao sastavni deo Lexmark štampača i multifunkcijskih uređaja.\nPovećajte poštovanje pravila\nPovećava vidljivost bezbednosnom položaju vaše organizacije, kao i kada i gde korisnici pristupaju informacijama.\nPojednostavljuje način kreiranja i korišćenja identiteta i upravljanje njima u brojnim primenama.\nŠiroka podrška za akreditive\nMogućnost rada na dve frekvencije omogućava istovremenu podršku za HF i LF akreditive i podržava većinu glavnih beskontaktnih tehnologija.


"Kolonija" 12 italijanskih firmi - Ekonomija - Dnevni list Danas\nPočetna » Vesti » Ekonomija » „Kolonija“ 12 italijanskih firmi\nItalijanski ambasador posetio firmu "Vopachel" u industrijskoj zoni u Šapcu\n„Kolonija“ 12 italijanskih firmi\nItalijanski ambasador Karlo Lo Kašo posetio je italijansku firmu „Vopachel“ koja posluje u industrijskoj zoni u Šapcu.\nAmbasador je razgovarao sa rukovodstvom fabrike i predstavnicima grada Šapca i pri tom istakao da u Srbiji posluje blizu 600 italijanskih firmi.\n– Sve je više italijanskih investitora koji žele da investiraju u Srbiji. Mi smo drugi partner Srbije i imamo odličan izvoz odavde. Hoćemo da ponudimo svoje stručnjake, tehnologiju, iskustva, ekspertizu, kako bi srpske i italijanske firme zajedno rasle i napredovale, rekao je ambasador Lo Kašo. Zamenik gradonačelnika Dušan Kostadinović naglasio je da je Grad Šabac pouzdan partner svim kompanijama koje posluju na njegovoj teritoriji.\n– Na to ukazuje i činjenica da u našem gradu posluje 12 italijanskih kompanija. Te firme su došle po preporuci, a ne očekujući ogromne subvencije od republike, naveo je Kostadinović.\nPoseta je upriličena u okviru Nacionalnog dana malih i srednjih preduzeća, odnosno dana otvorenih vrata italijanske privrede, koji organizuje Konfindustrija – predstavništvo konfederacije italijanske industrije u Srbiji. Istim povodom i učenici Tehničke škole boravili su u italijanskim firmama u Šapcu i upoznali se sa uslovima poslovanja u njima.\nOd svih stranih firmi u Šapcu italijanske su najprisutnije i dolazile su po preporuci. S obzirom na uslove poslovanja u severozapadnoj industrijskoj zoni, najvećoj u Srbiji, vlada veliko interesovanje za nove kompanije. U ovoj godini pogone otvara 15 novih firmi, a za poslednje četiri godine ovde je zaposleno pet hiljada radnika.\nTekst je deo projekta „Šabac Šapčanima – Za kvalitetniji život“, koji se finansira sredstvima Grada Šapca. Stavovi izneti u medijskom sadržaju ne odražavaju nužno stavove organa koji sufinansira projekat.


cargo-partner je sastavni deo međunarodne transportne industrije duže od tri decenije. Kompanija specijalizovana za avio-transport osnovana je 1983. godine u Beču i uskoro smo započeli širenje na druga tržišta, uveli druge tipove/vidove transporta i napravili značajne korake u informacionoj tehnologiji i održivim logističkim rešenjima.\n1983–1993: Od avio-transporta do integrisanih logističkih koncepata\nPrilikom osnivanja 1983. godine u Beču počeli smo kao kompanija specijalizovana za avio-prevoz, ali smo ubrzo shvatili da tržište zahteva i efikasna rešenja za pomorski transport i sveobuhvatne logističke koncepte. Počeli smo da proširujemo stručnost i portfolio usluga, te smo uskoro pružali integrisana rešenja za avionski i pomorski transport uz podršku sve veće mreže transportnih partnera.\n1993–2000: Snažan početak u Evropi\ncargo-partner je oduvek smatrao Beč značajnim središtem sa idealnim položajem u srcu Evrope. Naša ekspanzija u Istočnu Evropu bila je logična posledica. Godine 1993. započeli smo ekspanziju u Bratislavu, Prag i Budimpeštu, a zatim i u ostale velike gradove u Istočnoj Evropi. Kako se Evropska unija razvijala i prihvatala sve više istočnoevropskih zemalja, proširili smo se i u Nemačku i zemlje Beneluksa kako bismo obezbedili optimalnu pokrivenost tržišta. Sa Poljskom, jednom od najvećih nacionalnih privreda među istočnoevropskim državama, otvorilo nam se još jedno važno tržište. Osim toga, uspeli smo da osnujemo predstavništva u Sloveniji, Hrvatskoj, Rumuniji, Bugarskoj, Srbiji i Bosni.\n2000: Pioniri infologistike sa platformom SPOT\nPozdravili smo početak novog milenijuma sprovodeći online Platformu SPOT za upravljanje našim transportom i lancem snabdevanja. Informaciona logistika uskoro je postala glavni kamen temeljac naše organizacije jer smo pratili brz napredak digitalizacije i ostali na vodećoj poziciji u pogledu tehnoloških inovacija.\n2001: Prvi ogranci u SAD\nGodine 2001. otvorili smo prvi američki ogranak, u Njujorku, pokrenuti željom da produbimo svoje znanje i da se približimo klijentima na ovom tržištu. Deset godina kasnije osnovali smo ogranak u Čikagu, koji je brzo prerastao u glavni centar našeg poslovanja na Srednjem zapadu. Od tada smo otvorili kancelarije u Los Anđelesu, Hjustonu i Klarksvilu i dopunili svoju mrežu visoko kvalifikovanim partnerima kako bismo obezbedili maksimalnu pokrivenost.\n2004: Ekspanzija u Aziju, kontinent 21. veka\n„Raširite ruke i prihvatite promenu, ali ne ispuštajte svoje vrednosti“. Ove reči dalaj-lame Tenzina Gjatsoa simbolično predstavljaju naše širenje u Aziji. Predviđajući da će trgovina između evropskog i azijskog tržišta dominirati u našoj industriji u narednim decenijama, napravili smo prvi korak na Dalekom istoku otvorivši kancelariju na Tajvanu 2004. godine. Iste godine smo otvorili prve kancelarije u Kontinentalnoj Kini, a 2007. i 2008. godine i u Indiji, na Tajlandu i u Singapuru. Danas imamo kancelarije u Južnoj Koreji, na Šri Lanki, u Maleziji, Bangladešu, Indoneziji, Vijetnamu i Mjanmaru. Trudimo se da usvojimo kulturu i mentalitet svake zemlje istovremeno zadržavajući i unapređujući vrednosti naše kompanije cargo-partner.\n2006: Jačanje naše intenzivne usredsređenosti na ekološki prihvatljivu logistiku\nLogistička industrija je izuzetno konkurentna, ali i izuzetno važna oblast poslovanja kada je reč o životnoj sredini. Svesni smo svoje odgovornosti i nastavljamo da preduzimamo korake u sprečavanju globalnog zagrevanja. Godine 2006. osnovali smo organizaciju Environmental cargo-partners kako bismo naglasili svoje uverenje u ekološki održivu logistiku i preduzeli praktične korake kako bismo promovisali dalji razvoj inovativnih tehnologija za smanjenje opasnih materija. Ulažemo u inovacije zato što ih smatramo najboljim načinom za postizanje trajnog pozitivnog uticaja. U industriji gde je uobičajeno odlagati takvo istraživanje novih tehnologija, mi težimo da podstaknemo ostale da nas prate.\n2016: Uvod u budućnost infologistike\nGodine 2016. preduzeli smo dva značajna koraka da bismo dodatno učvrstili svoj položaj vodećeg pružaoca usluga informacione logistike i unapredili svoju posvećenost izuzetnom kvalitetu procesa u čitavom lancu snabdevanja. U jesen 2016. pokrenuli smo Platformu drumskog transporta kompanije cargo-partner. Ova platforma za drumski transport pojednostavljuje našu potragu za dostupnim vozilima i olakšava komunikaciju i upravljanje informacijama da bismo obezbedili kvalitet, smanjili prazan hod i optimizovali cene.\nU isto vreme, započeli smo implementaciju nadograđene verzije SPOT-a. Završna implementacija novog SPOT sistema završena je u proleće 2017.godine uz odlične povratne informacije od naših klijenata i partnera širom sveta.\nU proteklih nekoliko godina snažno smo se fokusirali na širenje naše skladišne mreže i logističkih kompetencija širom sveta, što za nas predstavlja treći glavni stub pored avio i pomorskog transporta. S našim stalnim rastućim skladišnim kapacitetima u Evropi, Aziji i SAD-u, pokrivamo najvažnije tačke, stvarajući čvrstu osnovu za podršku međunarodnim proizvodnim i distribucijskim mrežama naših klijenata. Zahvaljujući našim odabranim partnerima za drumski transport i distribuciju, možemo ponuditi sveobuhvatni paket usluga. Klijenti su počeli u velikoj meri da se oslanjaju na naša prilagođena „tailor-made“ rešenja za skladištenje, blisku saradnju, precizno definisane procese i inovativne IT alate, kako bi osigurali maksimalnu efikasnost u logističkim operativnim procesima širom sveta.\nI dalje smo na čelu napretka u vezi sa našom globalnom ekspanzijom, širokim rasponom specijalnih logističkih rešenja u industriji, našim inovacijama u pogledu održive logistike i našim savremenim IT sistemima. Iskreno zahvaljujemo našim klijentima i partnerima što su nam pomogli da izgradimo uspešnu istoriju i garantujemo da ćemo nastaviti da i dalje pružamo izvanredne usluge u skladu sa vrednostima koje ujedinjuju cargo-partner porodicu širom sveta:\nmi to shvatamo lično – we take it personally,\nuslužujući svoje klijente bolje od ostalih – better than others,\nstrastveno težeći izvrsnosti – passion for excellence!


Rio Tinto ulaže još 200 miliona dolara u projekat "Jadar"\nRio Tinto ulaže još 200 miliona dolara u projekat „Jadar“\nBiznis Autor:Tanjug30. jul. 202017:31 > 20:12\nKompanija Rio Tinto je odobrila je dodatno ulaganje od gotovo 200 miliona američkih dolara za dalji razvoj litijum-bor projekta "Jadar" u Srbiji.\nOvim sredstvima će se primarno finansirati izrada Studije izvodljivosti, uključujući završetak detaljnih inženjerskih planova, otkup zemljišta i ishodovanje neophodnih dozvola do kraja 2021. godine u skladu sa rasporedom projekata, piše RTS.\nIzvršni direktor Rio Tinta za energiju i minerale Bold Batar rekao je da portfolio projekata litijuma kompanije „Rio Tinto“ predstavlja važan deo vizije da se iskoristie prilike koje se javljaju u sklopu tranzicije u budućnost sa niskim udelom ugljenika.\n„Radujemo se što ćemo blisko sarađivati sa Vladom Republike Srbije tokom sledećih osamnaest meseci dok budemo razvijali i potvrđivali svoje razumevanje projekta do tačke kada možemo da tražimo konačnu odluku o investiranju od strane Odbora direktora Rio Tinta“, izjavio je Batar.\nLežište „Jadar“ ima visokokvalitetnu mineralizaciju bora i litijuma koja podržava dug životni vek operacije i spada u red onih sa najnižim operativnim troškovima za oba proizvoda.\nJedinstveni mineral jadarit otkriven je 2004. godine blizu grada Loznice u zapadnoj Srbiji od strane geologa kompanije „Rio Tinto“.\nKompanija je završila detaljna geološka istraživanja ležišta u februaru 2020. godine.\nVlada i Rio Tinto traže strateškog partnera za Jadar\nKompanije da budu međusobno solidarne\nRezultati programa bušenja se sada obrađuju u sklopu izrade naredne verzije geološkog modela.\nOvo ažuriranje olakšaće deklarisanje rezervi po JORC-u u sklopu izrade Studije izvodljivosti i za podnošenje Elaborata o rezervama u skladu sa propisima Republike Srbije, kojima se reguliše oblast geoloških istraživanja i rudarstva.\nIzgradnja projekta uključihe podzemni rudnik, industrijsko postrojenje za preradu meneralne sirovine i svu pripadajuću infrastrukturu.\nProjekat ima potencijal da obezbedi značajne količine svetske tražnje ka krajnjim industrijskim proizvodima za proizvodnju litijumskih baterija za električna vozila i skladištenje energije.\nTakođe, „Jadar“ bi mogao da obezbedi borate koji se koriste u proizvodnji deterdženata, kozmetike i drugih proizvoda široke potrošnje.\nParalelno sa tim, „Rio Tinto“ je takođe započeo rad na puštanju u pogon demo postrojenja za proizvodnju litijuma u Sjedinjenim Američkim Državama, putem koje će se ekstrakovati litijum iz rudarskog otpada rudnika Boron u Kaliforniji.


IRF će ove godine plasirati preko 200 miliona eura – Bankar.me\nFebruary 16, 2020 BANKE, CRNA GORA, CRNA GORA, SVE VIJESTI Leave a comment\nInvesticiono-razvojni fond objavio je nove programe finansijiske podrške za 2020.godinu, kojim je predviđeno 36 kreditnih linija, kroz koje IRF planira da plasira najmanje 200 mil EUR u razvoj preduzetništva, početnicima u biznisu, podršku postojećim mikro, malim i srednjim preduzećima. Kamatna stopa na ove kredite kreće se od 0% do 4,5 %, rok otplate je do 15 godina, uz grejs period do 5 godina.\nInvesticiono-razvojni fond za 10 godina postojanja plasirao je prvu milijardu EUR u crnogorsku privedu, a samo u prethodnoj godini 241 milion EUR.\n“Kontinuirani ekonomski rast i razvoj u cilju unaprjeđenja kvaliteta životnog standarda, kao strateški cilj Crne Gore, bio je i prioritet u radu IRF-a u proteklom periodu, koji se ogleda i u preko 16 000 otvorenih novih i očuvanih postojećih radnih mjesta. Ponosni na ostvareni rezultat, jer su realizovana sredstva namijenjena kreiranju mogućnosti za kontinuirani rast i razvoj crnogorske ekonomije, planom za ovu godinu predvidjeli smo plasman u iznosu od najmanje 200 miliona EUR. Sredstva su namijenjena za razvoj preduzetništva, i to podrškom posebnim ciljnim grupama, kao što su mladi, početnici, žene, visokoškolci, tehnološki viškovi, individualni poljoprivredni proizvodjači, zanatlije, inovativno preduzetništvo, ICT biznis, klasterska proizvodnja. I ove godine obezbijeđena su sredstva za ciljne grupe kojima se nude i beskamatne kreditne linije za: visokoškolce, tehnološke viškove i start-up biznise gdje su nosioci žene. Podrška prioritetnim sektorima razvoja, kao što su: održivi i zdravstveni turizam, održiva poljoprivreda i proizvodnja hrane, drvoprerada, proizvodnja, obnovljivi izvori energije i energetska efikasnost, novi materijali i održive tehnologije i ICT, su u konstatnom fokusu Investiciono-razvojnog fonda. Tako će i u predstojećoj godini, planirana sredstva biti uložena u podršku poboljšanja likvidnosti preduzeća, podršku green field i brown field investicijama, kao i razvoj infrastrukture”, saopšteno je iz IRF.\n“Vođeni posebnom pažnjom za razvoj sjevernog regiona i opštinama ispod prosjeka razvijenosti, IRF je za projekte koji se realizuju na ovim područjima pripremio i posebne stimulacije u vidu smanjenja kamatne stope za 0,50 %, a privredni subjekti koji redovno izmiruju poreske obaveze, tj ispunili su kriterijume da se nalaze na „bijeloj listi”, takođe će imati povoljnost u vidu smanjenja kamatne stope za 0,50 %.\nPored redovne stimulacije u vidu smanjenja kamatne stope od 0,5% na sredstva koja se povlače od EIB-a, dodatno je moguće ostvariti smanjenje kamatne stope od 0,2% ukoliko se zadovolje uslovi Eyet inicijative koja se odnosi na zapošljavanje mladih osoba do iskorišćenja sredstava predviđenih ugovorom sa EIB-om”, navodi se u saopštenju.\nIRF, koji sredstva za plasman u privredu Crne Gore obezbjeđuje na međunarodnom tržištu kapitala, omogućio je i ove godine zahvaljujući svom dosadašnjem odličnom kreditnom rejtingu, najpovoljnije uslove kreditiranja, kojim će zadovoljiti potrebe ulaganja u održive biznise koje se tiču svih djelatnosti koje IRF finansira, kako bi doprijnijeli poboljšanju razvoja crnogorske ekonomije u cjelini i stimulisali što veće zapošljavanje.\nPOJMOVIIRF IRF Crna Gora irf krediti\nPrevious Autoput: 400 radnika do daljnjeg u Kini\nSljedeći Nedjeljni poslovni horoskop 17. februar – 23. februar


Naslovnica U žiži EU spremna na sve: Objavljeno 90 različitih obavještenja za građane\nPripremljeno 19 prijedloga za novo zakonodavstvo Ilustracija\nPreostalih 27 zemalja članica zapošljava stotine radnika za sprovođenje dodatnih graničnih i carinskih kontrola\nEvropska Unija je saopćila kako je završila pripreme za potencijalno haotični scenario ako bi Velika Britanija napustila EU bez sporazuma, ali da se razgovori o budućem statusu irske granice nastavljaju. Evropska komisija je objavila 90 različitih obavještenja za građane i poslovni svijet kao i 19 prijedloga za novo zakonodavstvo.\nU Briselu ističu da postoji sve veća mogućnost za Brexit bez sporazuma.\nIz Evropske komisije su saopćili da će to očigledno izazvati značajne probleme za građane i biznis. Preostalih 27 zemalja EU zapošljava stotine radnika za sprovođenje dodatnih graničnih i carinskih kontrola.\nVelika Britanija je po prvobitnom planu trebala da napusti EU 29. marta, a sa liderima EU postignut je dogovor o odlaganju Brexita do 22. maja ukoliko britanski parlament ove sedmice usvoji sporazum o Brexitu.\nU protivnom, Velikoj Britaniji prijeti izlazak iz EU bez sporazuma već 12. aprila.\nPrethodni članakAmira Medunjanin na Stazi slavnih u Holivudu\nSljedeći članakVedran Marčeta i Valentina Vavra: Ostvarujemo svoje snove


MOSKVA: "Putin zna da Srbija šalje municiju Ukrajini..." (foto, video) - IBALKAN\nPrema navodima američkog lista Njujork Tajms, američki dobavljači naoružanja već duže vrijeme sarađuju sa fabrikama municije u istočnoj Evropi kako bi pomogli ukrajinskoj strani u ratu. Jedna od zemlja iz kojih dolazi oružje na front je i Srbija…\nNJUJORK: Svijet, Crna Hronika, Vijesti, utorak 26. 04. 2022… 00: 34… MOSKVA: “Putin zna da Srbija šalje municiju Ukrajini…” (foto, video)\nU tekstu se navodi da je jedna od kompanija uključenih u pronalaženje fabrika koje mogu da proizvode “nestandardno” oružje i municiju Florida Ultra Defense, koja sarađuje sa proizvođačima oružja u Rumuniji, BiH, Srbiji, Slovačkoj, Češkoj i Bugarskoj.\nO ovoj temi se takođe bavi i zagrebački Jutranji list, koji navodi da u čitavom poslu učestvuje kragujevačka “Zastava”.\nUloga Srbije u tom projektu je interesantna jer tako radi protiv Rusije posrednim slanjem oružja i municije Ukrajini. Ova informacija baca novo svetlo na proces pritiska na Beograd da uvede sankcije Moskvi.\nProdaja municije, a vjerovatno i drugog naoružanja za odbranu Ukrajine, mogući je faktor usporavanja izolacije Srbije zbog neusklađenosti spoljne politike.\nČitaj još: TALAČKA KRIZA: Upao u banku, zarobio ljude, PRIJETI DA ĆE SVE DIĆI U ZRAK... (foto i video)\nMoskva je svakako upoznata sa učešćem Srbije u naoružavanju Kijeva, ali je vjerovatno prinuđena da prihvati takvu igru jer je svjesna da ne može da zaustavi Aleksandra Vučića u ovom unosnom poslu- piše u tekstu, a koju analizira hrvatski “Jutarnji list”.\nIstovremeno, navodi se da je u toku je modernizacija ukrajinskog arsenala isporukom novih vrsta naoružanja po standardima NATO- a, kao i obuka ukrajinskih trupa.\nNa neidentifikovanoj lokaciji u Poljskoj, ukrajinski artiljerci uvježbavaju upotrebu američkih haubica kalibra 155 milimetara dometa do 40 kilometara. SAD i partneri, nakon što su odbranili Ukrajinu od prvog ruskog napada, sada postepeno uvode “standardnu municiju”, u skladu sa standardima NATO- a,jer u tom slučaju smanjuje zavisnost od, recimo, Srbije, što je važno u svetlu očekivanog nastavka sukoba, i naknadnog uređenja bezbjednosne arhitekture u Ukrajini i Crnom moru- navodi se u tekstu Njujork Tajmsa.\nRuski ambasador u SAD- u priznao je da se u Read more\nČitaj još: UEFA i FIFA: Traže da se Vučić NE MJEŠA u fudbal i FSS... (foto)


Meksiko tvrdi: Sve je manje migranata prema SAD-u\nMEKSIČKI ministar vanjskih poslova Marcelo Ebrard rekao je nakon sastanka u Bijeloj kući da se "znatno smanjio" broj emigranata kojih prelaze iz Meksika u Sjedinjene Države, posebno onih iz Srednje Amerike, dodavši kako očekuje da će se njihov broj još više smanjivati.\nTrump je zaprijetio Meksiku\nStrategija Meksika da razmjesti više od 25 hiljada pripadnika nacionalne garde duž granica i poveća broj racija bila je uspješna, rekao je Ebrard na konferenciji za novinare, ipak priznavši da je u rujnu broj prelazaka granice još iznad prosjeka.\nEbrard je rekao da o carinama nije bilo riječi. "To nije bila tema sastanka. Rekao bih da je Meksiko u ovom trenutku daleko od carina", dodao je.\nViše od 200 hiljada ljudi ubijeno je u sukobima među bandama, a više od 40 hiljada ih je nestalo otkako je bivši predsjednik Felipe Calderon poslao vojsku na narko-kartele potkraj 2006. godine.\nOvoga su mjeseca Trump i američki dužnosnici pohvalili Meksiko i srednjoameričke zemlje da su pridonijele smanjenju broja uhapšenih na američkoj granici za gotovo 60 posto.


Dožić: Plansko isključenje ćelija u KAP-u završava se u četvrtak – Portal Luca\nDožić: Plansko isključenje ćelija u KAP-u završava se u četvrtak\nGlavni menadžer KAP-a Nebojša Dožić je kazao da je u zahtjevu za zaključivanje Ugovora o snabdijevanju električnom energijom, koji je Uniprom 23. decembra predao Elektroprivredi Crne Gore, napravljena je štamparska greška.\n– Umjesto 61320000 kWh/godišnje, što odgovara snazi od 7 MW, napisano je 661320000 kWh/godišnje, što odgovara snazi od 75,5 MW. Korigovani zahtjev na 61320000 kWh/godišnje, biće poslat sjutra ujutro, o čemu je EPCG već usmeno obaviještena – naveo je Dožić.\nIstiče da je u KAP-u je već planski isključeno pola ćelija.\n– Sa planskim isključenem ćelija završavamo u četvrtak 30. decembra. Nakon toga će u radu ostati samo 12 ćelija, koje ćemo koristiti za završetak ekološkog projekta “Mini kaptaža gasova” koje bi koristili u slučaju ponovnog pokretanja primarne proizvodnje alumimijuma.U planiranih 7 MW, uključena je i potrošnja električne energije u dvije nove fabrike, kao ipotrošnja električne energije u ostalim pratećim postrojenjima KAP-a – kazao je Dožić.


ADRA Serbia supported by Swiss Solidarity helping municipality of Paracin\nImplementation of six-months project began on August 1st in municipality of Paracin.\nProjekat pomoći opštini Paraćin u saradnji sa Swiss Solidarity\nADRA Srbija je 1. avgusta otpočela realizaciju šestomesečnog projekta pomoći nastradalima u poplavama u opštini Paraćinu. Donator: Swiss Solidarity.\nUskoro prvi Radni centar za osobe sa invaliditetom u Subotici\nTokom septembra, Subotica će dobiti prvi radni centar za osobe sa invaliditetom. Osnivač radnog centra je Udruženje „Zajedno“, uz podršku Grada. Projekat je finansirala humanitarna organizacija Adra.\nProjekat za psiho-socijalno i ekonomsko osnaživanje dece i mladih sa smetnjama u razvoju\nPočela realizacija Adrinog projekta psihomotornog, socijalnog i ekonomskog osnaživanja dece i mladih sa smetnjama u razvoju u subotičkom regionu. Sredstvima ADRA mreže obezbediće se uslovi za podršku deci i mladima sa smetnjama u razvoju u subotičkom regionu.\nZapočeo projekat „TEMELJ: Obnova uslova stanovanja u Krupnju“\nU nedelju,1. juna 18 dobrovoljaca je otišlo u Krupanj čime je započeta velika Adrina akcija čišćenja i obnove stambenih objekata u ovom mestu koje je teško stradalo u poplavama.\nADRA tim na terenu\nADRA tim je posetio Krupanj i Paraćin, gradove u kojima se planira realizacija projekata kojima će se, u saradnji sa lokalnim vlastima, stanovnicima ovih gradova omogućiti ne samo brži povratak u domove, već i podrška porodicama nakon njihovog povratka.\nPomoć ugroženima od poplava 2014.\nUz podršku mnogih građana i mreže ADRA, distribuirali smo 650 porodičnih paketa za preko 2500 ljudi pogođenih poplavama iz Obrenovca, Paraćina, Šapca sa okolinom i Uba.\nŽelimo da se zahvalimo svima koji su uputili svoje donacije za pomoć poplavljenima u Srbiji.\nŽiro račun Adre Srbija za vaše donacije: RSD 265603031000027003, ADRA Srbija\nDoneta Deklaracija o socijalnom preduzetništvu u regionu\nPredstavnici više nevladinih organizacija Zapadnog Balkana i Turske potpisali su 14. marta Beogradsku deklaraciju o razvoju socijalnog preduzetništva koja treba da doprinese prepoznavanju značaja tog sektora za ekonomski i socijalni razvoj i pruži smernice za njegovo unpaređenje u regionu.


Vučić ugostio srpsku decu iz regiona: Ovde će vas uvek dočekati ljubav - Radio Kosovska Mitrovica\nBeograd, 5. marta 2022.- Predsednik Srbije Aleksandar Vucic primio je danas srpsku decu iz regiona. FOTO TANJUG/ RADE PRELIC/ nr\n5. March 2022, 12:41\nCitirajući čuvenog Miku Antića, koji je napisao stih “da bi se istinski volelo treba odrasti do deteta”, taj mudri i opominjući stih iz pesme “Ljubav”, Vučić je rekao da oseća potrebu da im se izvini u ime svih odraslih, jer nijedan izazov koji je pred njima nisu sami napravili niti ga zaslužili.\n“Nisu svi među nama odraslima u svetu, odrasli do deteta. Nijedan izazov pred vama niste sami napravili, niti zasužili, već ste ga nasledili od nas odraslih, ali ne i doraslih svemu. Nikada nijedno dete nije počelo rat, srušilo berzu, niti ostavilo na ulici nekoga, bez doma, roditelja i dece”, rekao je Vučić.\n“Vi vašu decu nemojte da suočavate sa strahotama sa kojima smo mi vas”, dodao je on.\n“Uvek na pameti ljubav, ona je kao snaga – ako je više trošite, više ćete je imati. Gajite ljubav, ljubite svoje roditelje, drugove, sprski narod. Volite svoju kuću Beograd, i svoj dom Srbiju. Ovde ste svoji na svome, ovde će vas uvek sačekati ljubav odakle god da ste”, poručio im je Vučić.\nOn je zahvalio i njihovim nastavnicima, koji ih, kaže, uče srpskom jeziku, kulturi, da vole Srbiju, a od toga ne postoji važnija stvar.\n“Bez vas pitanje je koliko bi ova divna deca znala i razumela i ko su i odakle i kakvi su im koreni i gde su uvek dobrodošli”, rekao je Vučić.\nPredsednik im je zahvalio što su došli i upitao da li su videli nekad lepši hram od Hrama Svetog Save, na šta su oni odmahnuli glavom, sa čime se i sam složio, jer, kaže, ne postoji na svetu tako lep, veliki, momunentalan hram.\nU ime dece iz regiona Jovana iz Mostara se zahvalila predsedniku na prijemu, rekavši da sa još osmoro dece, dolazi iz Prosvjetine škole u Mostaru, kako je dodala, najlepšeg grada sa juga BiH.\nOna je ukazala je da su sa njom još deca iz Vukovara, Kumanova, Starog Nagorišana, Kopra i da su svi srećni što su u Srbiji, što su kroz pretodnevni kamp imali prilike da se druže, ali pre svega obiđu znamenja u Srbiji.\n“Dolazimo iz različitih krajeva i svako ima specifičnu priču, ali svi imaju zajedničku ljubav prema Srbiji i svom naodu, i jaku želju da ovučamo svoj identitet”, rekla je Jovana.\nZahvalila se predsedniku na svemu što čini da Srbija bude jak oslonac za Srbe u regionu i posebno zahvalila za podršku Srbima u Mostaru, pomoć u obnovi Saborne crkve, koja je simbol identiteta mostarskih Srba.\nPoželela je da predsednik Srbije poseti Mostar, Prosvjetinu školu u mnoga druga mesta i na kraju mu čestitala rođendan i poželela mnogo ličnog i porodičnog uspeha, ali pre svega puno uspeha za Srbiju.\nVučić je zamolio organizatore da decu odvedu negde i da se zabave, te kazao da ima više predloga.\n“Da li vam se svideo više Novi Sad ili Beograd?“, upitao je decu koja su mu odgovorila – „Beograd“.\n„Vidite sada, a govorio sam uvek. Novi Sad je, ako bi neko objektivno gledao, arhitektonski lepši od Beograda, ali Beograd razvojem i parama, ogromnom razlikom, pojede i Novi Sad i sve drugo…”, primetio je Vučić.


U FBiH danas počinje isplata aprilskih penzija | zavidovici.info\nNaslovnica Vijesti Bosna i Hercegovina U FBiH danas počinje isplata aprilskih penzija\nPodaci Federalnog zavoda PIO pokazuju da je za isplatu aprilskih penzija ukupno potrebno oko 195 miliona KM, te da visina najniže penzije iznosi 382,18 KM, zagarantovane 478,91 KM, a najviše 2.174,48 KM.\nPodsjetimo da se shodno Zakonom o PIO isplata penzija vrši preko Jedinstvenog računa trezora Federacije BiH od početka prošle godine i u vrhu je isplatnih prioriteta. Zahvaljujući reformi penzionog sistema, koju je provela Federalna vlada, redovna mjesečna isplata penzija postala je neupitna.\nTokom redovnih sastanaka predstavnika Vlade FBiH, udruženja penzionera i Federalnog zavoda PIO istaknuta je važnost potpune primjene novog zakona, te time i značaja održavanja dosad postignute stabilnosti, redovne isplate i visine penzija. Također je, shodno pokazateljima, na posljednjem sastanku, konstatovano da nisu bili postignuti zakonski preduslovi za novo uvećanje iznosa penzija.\nPrethodni članakU četvrtak odluka o pomjeranju policijskog sata u Federaciji BiH\nNaredni članakPolicijski sat pomjeren od 23 sata


Barrier Style Blue bokal za filtriranje vode cena, cene Srbija, prodaja Beograd Novi Sad Niš\nBarrier Style Blue bokal za filtriranje vode cene\nEPonuda nije internet prodavnica već Vam omogućava da brzo i lako nađete Barrier Style Blue bokal za filtriranje vode po najjeftinijoj ceni. Naš cilj je da kupci budu što bolje informisani o ponudi Barrier bokal za filtriranje vode Style Blue na tržištu Srbije. Vrlo lako nalazite željeni proizvod za kategoriju Bokali za filtriranje vode cene, ne morate da lutate od sajta do sajta za Barrier Bokali za filtriranje vode, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Barrier Style Blue bokal za filtriranje vode sa PRODAVCEM. EPonuda ne može da garantuje potpunu tačnost specifikacije i slika za Barrier Style Blue bokal za filtriranje vode. Pre kupovine, podatke za Barrier bokal za filtriranje vode Style Blue proverite na sajtu PROIZVOĐAČA.


Eduka: Demanti - Zelena učionica\nNa našu adresu stigao je demanti IP Eduka, koji objavljujemo u celini:\n„Ovom prilikom demantujemo informaciju datu u članku ‘Korupcija u prodaji udžbenika’ autora I. Mićević, objavljenoga u Novostima 25. aprila 2016, a prenetog na portalu Zelena učionica u kome se navodi da je izdavačko preduzeće Eduka u ‘krajnjem vlasništvu nemačkog Kleta’.\nNetačna je informacija da je Izdavako preduzeće Eduka u vlasništvu bilo koje druge izdavačke kuće. Eduka je jedan od retkih preostalih domaćih izdavača udžbenika, koji na srpskom tržištu udžbenika postoji već dve decenije i koji se za svoje mesto u srpskim školama izborio visokim kvalitetom svojih udžbenika. Plasirana neistinita informacija koja dovodi u pitanje nezavisno poslovanje naše kuće, kao i dovođenje imena kuće u kontekst korupcije i monopolizacije, neopravdano i neargumentovano direktno nanose štetu ugledu kuće.”\nIzvinjavamo se IP Eduka zbog prenošenja netačne informacije.\nVučić najavio jednokratnu pomoć za vaspitače u socijalnim ustanovama\nPropitivanje đaka u školi – kako će izgledati i koje mere će se poštovati\nJedan komentar na "Eduka: Demanti"\n26 aprila, 2016 u 7:24 pm\nSto anketa da uradite i na hiljadu načina da se bira izdavač udžbenika biće isto.Pojedini izdavači (izabrani) uložili su u udžbenike,osavremenili ih, angažovali autore,stručne osobe,vršili evaulaciju,pitali nastavnike,uvažili primedbe, štampali novo – bolje izdanje……Molim Vas podržite te izdavače a ne prozivajte ih.Nisu krivi nastavnici ako su izabrane knjige ovih izdavača.\nIzdavači su sami sebi obezbedili prvo ili 31 mesto.\nPredsednik Vučić danas o jednokratnoj pomoći prosvetarima\nPostojeći zakon šalje poruku – ili ste mama ili ste preduzetnica, zajedno ne ide


Google: Microsoft čini Windows 7 ranjivim na hakerske napade - SMT\nHome » Posts » Google: Microsoft čini Windows 7 ranjivim na hakerske napade\nNije tajna da se Microsoft fokusira na Windows 10 više nego na bilo koju drugu verziju operativnog sistema Windows, ali Google je nedavno kritikovao ovaj pristup, objašnjavajući kako kompanija iz Redmonda zapravo ostavlja druge korisnike, uključujući i one koje koriste Windows 7, ranjive na hakere.\nMateusz Jurczyk, istraživač u Google Project Zero-u, objasnio je da bi Microsoft trebalo da objavi patch-eve za sve podržane verzije operativnog sistema. U suprotnom, postoji šansa da hakeri ispitaju kod ispravki koje Microsoft izdaje za Windows 10. S obzirom na to da najnovije verzije operativnog sistema imaju isti osnovni kod, hakeri mogu da pronađu načine da eksploatišu sisteme koji podržavaju Windows 7.\nStručnjak za bezbednost u kompaniji Google je rekao da ovo stvara lažan osećaj sigurnosti za korisnike starijih sistema i ostavlja njihove računare ranjive na softverske greške koje se mogu otkriti samo kada se otkriju suptilne promene u odgovarajućem kodu u različitim verzijama Windows-a.\nJurczyk je dodao da je uspeo da otkrije ranjivost u operativnom sistemu Windows 7 korišćenjem ovog metoda i rekao je da to isto mogu učiniti čak i nenapredni hakeri.\nSa druge strane, Microsoft kaže da je posvećen zaštiti svih svojih korisnika, ali naglašava da se najveća sigurnost može pružiti samo nakon nadogradnje na Windows 10.\n„Windows je posvećen klijentu i istražuje bezbedonosna pitanja i proaktivno ažurira ugrožene uređaje što je pre moguće. Pored toga, mi kontinuirano ulažemo u dubinu bezbednosti i preporučujemo korisnicima da koriste Windows 10 i Microsoft Edge pretraživač kako bi imali najbolju zaštitu,“ rekao je portparol kompanije.


Dan online - Politika: Region da se ugleda na Šengen - 2019-07-07\nPolitika MAJLINDA BREGU O SARADNJI NA ZAPADNOM BALKANU\nMajlinda Bregu Region da se ugleda na Šengen\nZapadni Balkan treba da se posveti ozbiljnom i opsežnom programu olakšavanja kretanja ljudi, robe, usluga i kapitala, kazala je generalna sekretarka Savjeta za regionalnu saradnju Majlinda Bregu.\nKako je naglasila, ni dvije godine nakon što su premijeri država zapadnog Balkana odobrili Višegodišnji akcioni plan za regionalni ekonomski prostor u Trstu, region nije u potpunosti prihvatio mogućnosti koje je regionalni ekonomski prostor ponudio. Bregu je rekla da protok robe, usluga, kapitala i ljudi i dalje nailazi na prepreke.\n– Svi bi mogli izvući važnu pouku iz Regionalnog sporazuma o snižavanju cijena rominga, kao što je s pravom istakla njemačka kancelarka Angela Merkel, koja je pozdravila ovaj sporazum i Deklaraciju o priznavanju akademskih kvalifikacija, te snažno podržala Zapadni Balkan i njegovu evropsku perspektivu – navela je Bregu.\nOna smatra da region treba da se posveti ozbiljnom i opsežnom programu, koji će obuhvatiti i aspekte lakšeg kretanja ljudi, robe, usluga i kapitala.\n– Građani Zapadnog Balkana treba da se slobodno kreću uz ličnu kartu, a region treba da otkloni strukturalne prepreke trgovini i investicijama. Vrijeme je da se u regionu primijeni odgovarajući mehanizam sličan Šengenu, kako bi se omogućilo putovanje u cijelom regionu i otvorio put za postepeni prelazak na slobodno kretanje građana. Sloboda kretanja je osnovni preduslov regionalne ekonomske integracije i Savjet za regionalnu saradnju je spreman da preuzme odgovornost – kazala je Bregu.


Najvažnije mesto u Srbiji od 20. do 26. oktobra\nNajveća kulturna manifestacija u Srbiji - 53. međunarodni beogradski sajam knjiga počinje u ponedeljak, 20. oktobra i trajaće narednih sedam dana, rečeno je na završnoj konferenciji za novinare. Sajam knjiga, čija je ovogodišnja tema Dva veka Velike škole, svečano će otvoriti pisac i akademik Dragoslav Mihailović, a u ime Japana, zemlje počasnog gosta, na otvaranju će govoriti Nacuki Ikezava, jedan od najuglednijih savremenih japanskih pisaca.\n-Čast nam je što je Japan počasni gost beogradskog Sajma knjiga jer je to jedinstvena prilika da predstavimo naše knjige, izdavačku delatnost, ali i čitavu japansku kulturu – pripremili smo mnogobrojne kulturne događaje, jer imamo nameru da što detaljnije prikažemo i tradicionalnu i savremenu japansku kulturu, rekao je Teruhiko Šinaida, zamenik japanskog ambasadora u Srbiji. Najavljujući 53. međunarodni beogradski sajam knjiga kao ključni u regionu Gojko Božović, član Saveta sajma knjiga, rekao je da je sve spremno da više od 800 izlagača iz zemlje i sveta predstavi savremeno izdavaštvo:\n-Posetioce očekuju reprezentativni izlagači i izložbe, ambiciozni nastupi pojedinačnih i udruženih izdavača. U okviru Foruma Sajma knjiga zainteresovani posetioci moći će da prate šest tematskih konferencija, tradicionalna okupljanja bibliotekara, prevodilaca i izdavača, a pripremljeno je i devet izložbi. Sudeći po najavama, ove godine će biti oboren rekord po broju škola koje će posetiti Sajam knjiga 23. oktobra, kada je Školski dan. Očekujemo i i rekordan broj novinara, a verujemo da će ovogodišnju manifestaciju obići 200 hiljada ljudi.\nObjašnjavajući da od 20. do 26. oktobra u Srbiji ne postoji važnije mesto od beogradskog Sajma knjiga, Anđelko Trpković, generalni direktor Beogradskog sajma, rekao je da za to ima i razloga:\n-Na jednom mestu okupljamo pisce, izdavače i čitaoce, a zadatak svih nas je da negujemo tu specifičnost. Svake godine iznova se potvrđuje neodoljiva privlačnost knjige i mi uvek imamo novi motiv da svaki sledeći sajam organizujemo sve bolje. Ove godine Sajam knjiga zauzima 20 hiljada kvadrata, samo štandovi izgrađeni su na 13.098 kvadrata, a svakodnevno je u organizovanju ove manifestacije angažovano 225 ljudi. Potrudili smo se i da smanjimo gužvu, tako da smo postavili osam novih biletarnica. Vesti


Klasik univerzitetskog sporta - European Universities Games is under construction\nKlasik univerzitetskog sporta\nHome/Vesti/Klasik univerzitetskog sporta\nPoslednje Evropsko univerzitetsko prvenstvo samo što nije počelo i najbolji veslači i veslačice okupljaju se u švedskom gradu Jončepingu. Ovo je poslednje takmičenje EUSA pre petih Evropskih univerzitetskih igara u Beogradu i zbog toga za nas ima poseban značaj.\nTakođe, sjajna je prilika da ispričamo priču o klasiku studentskog sporta – događaju koji je sinonim za univerzitetski sport – veslačkoj trci Univerziteta Oksford i Kembridž. Dva Univerziteta koja su najbolje rangirana evropska univerziteta na Šangajskoj listi takmiče se gotovo dva veka.\nTradicionalna trka dva univerziteta prvi put je održala pre tačno 190 godina, kada je Čarls Merival sa Kembridža izazvao prijatelja Čarlsa Vordsvorta i njegov veslački klub sa Oksforda. Trka nije odmah postala tradicija i naredna je održana tek posle sedam godina.\nPauza do treće trke trajala je dve godine, da bi 1839. godine bila održana trka koja je početak tradicionalne veslačke trke između Univerziteta Oksford i Kembridž. Svake godine, izuzev za vreme dva svetska rata, momci se takmiče i do sada je održano 165 događaja u prethodnih 180 godina.\nIako su prvu trku iz 1829 godine izgubili, momci sa Kembridža su bolji u međusobnom skoru sa 84 pobeda, dok su studenti sa Oksforda zabeležili 80. Do sada je samo jedna završena nerešeno, jer su 1912. godine obe ekipe trku završile u isto vreme. S obzirom da je vidljivost bila smanjena usled nevremena, sudija je proglasio nerešen ishod.\nPrva ženska trka održana je 1927. godine, da bi i ova trka postala tradicija pre 55 godina. Svake godine oko 250 000 ljudi uživo gleda trku, dok milioni prate događaj putem malih ekrana.\nNa svim ljubiteljima studentskog sporta je obaveza da i Evropske univerzitetske igre imaju sličan put i da će takođe postati sinonim za univerzitetski sport širom sveta. Nadamo se da će pete Evropske univerzitetske igre u Beogradu i u dalekoj budućnosti ostati upamćene kao jedan od najvećih i najbolje organizovanih događaja održanim pod okriljem EUSA.\nDirektor EUB 2020 Predrag Jušković: Zdravlje i sport su pobedili\nOdlaganje 5. Evropskih univerzitetskih Igara u Beogradu


Novi Sad dobija aerodrom do 2015. | SEEbiz.eu\nObjavljeno: 04.05.2012 / 17:30\nNOVI SAD - Predsednik Vlade Vojvodine Bojan Pajtić najavio je da će do kraja 2015. godine biti izgrađen aerodrom na Čeneju u blizini Novog Sada.\nPajtić je na predstavljanju makete tog aerodroma rekao da je Vlada Vojvodine donela danas Predlog odluke o izradi Prostornog plana aerodroma "Čenej" i dodao da će aerodrom biti namenjen za poslovne letove, za jeftine (low cost) letove i za teretni saobraćaj.\nPrema njegovim rečima, aerodrom je "dimenzionisan" slično kao aerodrom u Tivtu, u Crnoj Gori.\n"On je upodobljen sa onim što su naše potrebe i mogućnosti. Ali, on će biti izvanredno lep, izvanredno funkcionalan i biće i ukras Novog Sada, Vojvodine i Srbije", poručio je Pajtić.\nTagovi: Novi Sad, aerodrom, Bojan Pajtić, Aerodrom Tivat, Čenej


Radio TV Stara Pazova - Ranka Savić posetila "Čistoću"\nRanka Savić posetila "Čistoću"\nU okviru redovnih obilazaka i poseta sindikatima na teritoriji cele Srbije, Ranka Savić, predsednica Asocijacije slobodnih i nezavisnih sindikata i narodni poslanik, danas je posetila Staru Pazovu. Na bazi JKP „Čistoća“, razgovarala je sa radnicima, a zatim je održan i zajednični sastanak sa direktorom „Čistoće“ Đukanom Rakonjcem. U toku je potpisivanje Kolektivnih ugovora i nova sistematizacija, a ova je\nposeta imala za cilj da se nađu zajednička rešenja, kako bi obe strane, i poslodavci i radnci bili zadovoljni, čulo se na konferenciji za novinare nakon prijema kod predsednika Opštine Stara Pazova Đorđa Radinovića. Asocijacija ima za cilj da omasovi članstvo, da bude više prisutna i u Vojvodini, i da uđe u Socijalno – ekonomski savet, istakla je Ranka Savić, dodajući da položaj radnika u Srbiji nikad nije bio teži nego danas. Asocijacija slobodnih i nezavisnih sindikata je druga po veličini, posle Saveza samostalnih sindikata. U JKP „Čistoća“ u ovom je sindikatu 120 članova od 198 zaposlenih, istakao je predsednik sindikata Slavko Rudakijević, istakavši sa imaju veliku podršku Opštine Stara Pazova i predsednika.


Pripadnici Ministarstva unutrašnjih poslova u Beogradu, u saradnji sa pripadnicima MUP-a u Kragujevcu i Osnovnim javnim tužilaštvom u Mladenovcu, uhapsili su Z.J. (1968) zbog postojanja osnova sumnje da je izvršio više krivičnih dela prevara.\nZ.J. je, kako se sumnja, lažno se predstavljajući oštećenim licima imenom Srđan Pešić, obećavao pomoć u postupku sticanja državljanstva Republike Bugarske i dobijanja putnih isprava te zemlje. Za tu uslugu oštećenih je zahtevao i dobio ukupno 10.500 evra.\nOsumnjičenom je određeno zadržavanje do 48 sati i on će uz krivičnu prijavu biti priveden Osnovom javnom tužilaštvu u Mladenovcu.\nZbog sumnje da je broj oštećenih na ovaj način veći nego što je utvrđeno, policija poziva sve koji sumnjaju da su oštećeni da se jave Policijskoj upravi za grad Beograd na sledeće brojeve telefona: 011/279-8409 ili 011/279-8410.\nDA LI PREPOZNAJETE PREVARANTA? Harao Novim Beogradom i prevarenima obećavao HRVATSKA DRŽAVLJANSTVA za novac


Tek 1.500 poljoprivrednika u RS uplaćuje doprinos za penziju - Pan radio\nTek 1.500 poljoprivrednika u RS uplaćuje doprinos za penziju\nponedeljak, 08 februar 2021 12:58\nU Republici Srpskoj broj poljoprivrednika koji sami sebi uplaćuju penzijsko i invalidsko osiguranje povećava se iz godine u godinu, tako da je krajem 2020. godine on iznosio 1.549, dok je broj dobrovoljnih osiguranika dostigao 1.040.\nPrema podacima Fonda za penzijsko-invalidsko osiguranje RS, krajem 2019. godine broj poljoprivrednih osiguranika bio je 1.379, dok je broj dobrovoljnih osiguranika iznosio 1.041.\nKako kažu iz Fonda PIO RS, osnovica za obračun doprinosa za penzijsko i invalidsko osiguranje za poljoprivrednike u 2021. godini predstavlja 30 odsto prosječne bruto plate u RS za prethodnu godinu, koja je iznosila 1.485 KM, što za rezultat ima osnovicu od 445,50 KM.\n"Ta osnovica pomnožena sa stopom doprinosa za penzijsko i invalidsko osiguranje od 18,5 odsto daje iznos od 82,42 KM, koje poljoprivrednik uplaćuje na mjesečnom nivou", saopštili su iz Fonda PIO RS.\nStojan Marinković, predsjednik Saveza udruženja poljoprivrednih proizvođača RS, kaže da su izuzetno niska stopa uplate, a automatski i niska penziona osnova, kao i drugi izvori prihoda koje imaju poljoprivrednici, razlog malog broja poljoprivrednih osiguranika.\n"Imamo veliki broj starijih ljudi, nosilaca poljoprivrednih gazdinstva, koji po nekom drugom osnovu ostvaruju pravo na penziju, tako da nemaju potrebu i za dodatnim osiguranjem", kazao je Marinković\nKako kaže, u RS ima oko 34.000 registrovanih gazdinstava, a svako od njih ima nosioce različitih kategorija.\n"Svaki od tih nosilaca mora uplaćivati zdravstveno i penziono osiguranje i, u zavisnosti od toga po kojem osnovu su registrovani te da li su zaposleni ili ne, i uplaćuju osiguranje", rekao je Marinković.\nKako navode iz Fonda, kada su u pitanju dobrovoljni osiguranici, najniža osnovica za uplatu doprinosa predstavlja 60 odsto prosječne bruto plate u prethodnoj godini i daje iznos od 891 KM.\n"Ta osnovica pomnožena sa stopom doprinosa za penzijsko i invalidsko osiguranje od 18,5 odsto, daje iznos od 164,84 KM, što predstavlja minimalnu mjesečnu obavezu dobrovoljnog osiguranika", navode iz Fonda PIO RS.\nIz Fonda dodaju da dobrovoljni osiguranici mogu vršiti uplatu i na veći iznos, s tim da ne mogu uplatiti manji iznos od navedenog.\nOsiguranikom se smatra lice koje obavlja poljoprivrednu djelatnost i koje je upisano u Registar poljoprivrednih gazdinstava kao nosilac poljoprivrednog gazdinstva, pod uslovom da na dan prijave na osiguranje nije starije od 50 godina života, da je navršilo ili da do 65 godina života može navršiti najmanje 15 godina staža osiguranja, da ima opštu zdravstvenu sposobnost i da nije obavezno osigurano po drugom osnovu.\nTokom 2020. godine poljoprivredni osiguranici plaćali su iznos od 78,08 KM, dok su dobrovoljni osiguranici plaćali 156,18 KM za penzijsko i invalidsko osiguranje na mjesečnom nivou.


Božićno seoce kod Hrama, zabava za najmlađe Beograđane - www.lobi-info.rs\nMarija K. 3. januara 2018., 12:09 6.1k Views\nManifestaciju će svečano otvoriti patrijarh srpski Irinej u četvrtak u 18 sati i podeliti više od 1.300 paketića mališalima, najavili su organizatori. Tada će nastupiti i hor srpske Patrijaršije „Zvonce“ sa pevačem Nikolom Rokvićem, a potom i dečji i crkveni hor. Nakon njih, posetioce očekuje nastup Slobodana Trkulje od 19 sati, dok će sat vremena kasnije zapevati etno grupa „Trag“.\nTokom manifestacije „Božićno seoce kod Hrama“ nastupiće brojni muzički izvođači među kojima su Sergej Ćetković, Aleksandra Radović, Jelena Tomašević, Lena Kovačević, grupe Neverne bebe, Bistrik i 357 i mnogi drugi.\nOsim muzike, posetioci će imati priliku da odgledaju različite pozorišne predstave, izložbe i filmove, ali i da se provozaju Božićnim fijakerom oko Hrama Svetog Save.\nLomljenje česnice i doček Srpske nove godine\nPaljenje Badnjaka zakazano je za Badnji dan u 16 sati ispred Male crkve.\nLomljenje česnice će biti održano od 12 sati na platou ispred Hrama Svetog Save, dok će doček Pravoslavne Nove godine biće obeležen muzičkim programom i vatrometom.\nPrethodna objava Kako i koliko funkcioniše gradski prevoz za praznike\nSledeća objava Praznično radno vreme u supermarketima, bankama, pijacama…


Susret premijera Vučića sa srpskim atletičarima - Soskanal\n» Susret premijera Vučića sa srpskim atletičarima\nObjavio Branislav Popović 07/03/2017 - 14:39\nPredsednik Vlade Republike Srbije Aleksandar Vučić i ministar omladine i sporta Vanja Udovičić primili su danas srpske atletičare Ivanu Španović, Mihaila Dudaša i Lazara Anića, koji su učestvovali u finalu na Evropskom atletskom prvenstvu u Beogradu.\nPremijer se zahvalio i čestitao sportistima na ulozenom trudu, posebno Ivani Španović na osvojenoj zlatnoj medalji. Vučić je odao priznanje rukovodstvu Atletskog saveza Srbije na odličnoj organizaciji kao i trenerima na podršci i uloženom trudu da njihovi takmičari daju maksimum na ovom evropskom prvenstvu i svima pruže priliku da uživaju i navijaju za srpske atletičare.\nIvana Španović evropska šampionka u skoku u dalj, oborila je nacionalni rekord, postigla najbolji rezulta na svetu ove godine i osvojila zlatnu medalju. Srpska šampionka je svojim skokom od 7,24 metara stavila zlatnu krunu na evropsko takmičenje koje će Beograd i Srbija dugo pamtiti.\nMihail Dudaš je bio na pragu osvajanja bronzane medalje u sedmoboju a Lazar Anić u disciplini skok u dalj osvojio je šesto mesto.\nMinistar Udovičić je istakao da su svi sjajnim rezultatima doprineli da atletika, kraljica sportova predstavi Beograd i Srbiju kao dobrog domaćina.


Pobjeda rukometaša Mladosti za vrh | Srpskacafe\nPobjeda rukometaša Mladosti za vrh\nSrijeda, 2.12.2020., 21:41 Četvrtak, 3.12.2020., 15:34\nRukometaši Mladosti pobijedili su ORK Prijedor sa 33:28 u odgođenoj utakmici iz osmog kola Prve lige Republike Srpske.\nOvim šestim trijumfom u tekućoj sezoni Banjalučani su preuzeli prvo mjesto na prvenstvenoj tabeli sa 13 osvojenih bodova. Treba istaći kako su gosti iz Prijedora poslije prvog poluvreman vodili sa 18:17, ali su u nastavku domaći zaigrali mnogo bolje te su na kraju došli do vrijedna dva boda.\nVeljko Buhač i Miodrag Putnik sa pet golova bili su najefikasniji u pobjedničkom sastavu, a u poraženom timu Milan Marinović je dao sedam pogodaka.\nVeć u nedjelju, 6. decembra rukometaši Mladosti u derbiju 10. kola koji će biti odigran u Sportskoj dvorani “Borik” igraće protiv Drine iz Zvornika (početak u 17 časova). Istog dana igrači Prijedora gostovaće kod ekipe Sloga 2 iz Doboja, a meč se igra u dvorani u Osječanima (18 časova).\nNa tabeli vodi Mladost sa 13 bodova, slijede Jedinstvo, Drina i ORK Prijedor koji imaju po 12 bodova…\nprva liga rsmladostORK Prijedor


U Polimlju moguća klizišta, za sada bez poplava\nglaszapadnesrbije.rs 28. април 2014. године Природа Коментари\nUprkos tome što je kiša u Polimlju proteklih dana padala, u opštinama Nova Varoš, Priboj i Prijepolje nije bilo izlivanja reka. Odeljenje za vanredne situacije prati stanje na vodotokovima iz minuta u minut.\nUprkos tome što je kiša u Polimlju proteklih dana padala, u opštinama Nova Varoš, Priboj i Prijepolje nije bilo izlivanja reka, potvrdio je danas načelnik prijepoljskog Odeljenja za vanredne situacije, Goran Posrkača.\n"Što se tiče vodostaja reka nema opasnosti od izlivanja, nivo Lima je značajno povišen i kreće se na koti od 180 do 200 u zavisnosti od protoka na HE Potpeć i padavina ", naveo je on u izjavi Glasu zapadne Srbije. Trenutno nema većih klizišta osim jednog u Priboju - Glišina voda koje je aktivno preko 30 godina, a nastalo je, najverovatnije, prolaskom pruge Beograd Bar, ocenio je on. Prema njegovim rečima Odeljenje za vanredne situacije prati stanje na vodotokovima iz minuta u minut, a pripadnici vatrogasno spasilačkih jedinica spremni su da reaguju u slučaju potrebe budući da su najavljene nove padavine.\n"Svi smo u pripravnosti , obavili smo razgovore sa predsednicima opština Nova Varoš, Priboj i Prijepolje, tako da ćemo u slučaju potrebe preduzeti sve mere iz naših nadležnosti", istakao je Posrkača. Kako načelnik naglašava, vatrogasci spasioci su već obišli sva domaćinstva za koja se zna da mogu biti ugrožena poplavama i žiteljima je rečeno kako da se ponašaju ukoliko do toga dođe. Sugerisano im je da se blagovremeno evakuišu, izvedu stoku iz štala i stvari podignu na veću spratnost svojih kuća i objekata, zaključio je Posrkača.\nDotok Lima iz Crne Gore je veliki, pa je zadnjih dana ispuštano i po 600 kubika vode u sekundi, ali nije bilo izlivanja ove reke, rekao danas direktor JKP „Usluga“ iz Priboja, Željko Ječmenica. On kaže da mogu nastati problemi sa velikim klizištem u gradskom naselju Glišina voda (od starog ka novom Priboju) , gde 13 hektara zemljišta preti žiteljima 20 domaćinstava, ali i da prekine tok reke Lim, što bi, eventualno, moglo izazvati velike posledice .\nOn ističe da su o ovom problemu ponovo obavešteni Vlada RS i nadležna ministarstva, a od juče je ponovo došlo do havarije na vodovodnoj mreži ka starom delu Priboja, čiji stanovnici imaju manji dotok vode za piće.\n"Popravka i zamena popucalih vodovodnih cevi koje idu kroz gradsko naselje Glišina voda obaviće se u sutra", rekao je on danas za Glas zapadne Srbije.


Korona – SRB – info\nKrizni štab zaseda u petak od 15 časova\nSednica Kriznog štaba za borbu protiv korona virusa zakazana je za petak u 15 časova, nakon što je u utorak zabeleženo 13 693 novozaraženih korona virusom, rečeno je Tanjugu u Vladi Srbije. Broj novoobolelih i danas je bio veliki. U…\nPosted on 12/01/2022 Vesti011P\nSmanjuje se broj novozaraženih kovidom 19\nU današnjem saopštenju Ministarstva zdravlja Vlade Republike Srbije u poslednja 24 časa na koronavirus testirano 13 690 osoba, od kojih je 1 325 bilo pozitivno. U istom saopštenju se navodi i da su 2 794 pacijenta na bolničkom lečenju, od…\nPosted on 16/12/2021 Vesti011P\nMinistarstvo zdravlja: Smanjuje se broj pacijenata na lečenju\nOd poslednjeg izveštaja, na koronavirus testirano je 18 016 osoba, od kojih je 3 600 pozitivno na taj virus, saopštilo je danas Ministarstvo zdravlja Vlade Republike Srbije. Na bolničkom lečenju nalazi se 6 160 pacijenata, od kojih se 254 osobe…\nPosted on 17/11/2021 Vesti011P\nBrnabić: Srbija premašila tri miliona vakcinisanih\nAna Brnabić, premijerka Srbije, danas je izjavila da je Srbija prešla 3 miliona punoletnih građana koji su primili vakcinu protiv virusa Kovid-19. „Hvala svima koji su ovim činom zaštitili sebe i sve druge oko sebe, kao i naš zdravstveni sistem…\nKorona Vesti Zdravlje\nBlizu 100 000 doza Fajzera stigle u Srbiju\nMinistarstvo zdravlja saopštilo je danas da je u Srbiju stigla isporuka od 98 280 doza vakcina protiv kovid-19 virusa, kompanije Fajzer/Biontek. U pitanju je redovna isporuka vakcina za našu zemlju. Ovaj proizvođač je danas isporučio 95 940 doza, a ostalih…\nPosted on 23/08/2021 Vesti011P\nEvropska unija vratila Srbiju na listu epidemiološki bezbednih zemalja\nNa jutrošnjem sastanku koji je održan u Briselu, predstavnici zemalja članica su odlučile da prošire listu država koje spadaju u „bezbedne“, kako bi građani ovih država mogli da međusobno nesmetano putuju. Zbog pandemije virusa Kovid-19, Evropska unija je prošle godine…\nPosted on 16/06/2021 Vesti011P\nNemačka kancelarka Angela Merkel izjavila je juče da je poboljšanje situacije sa brojem novozaraženih slučajeva od virusa korone u Nemačkoj dobar znak, ali je i naglasila da pandemija još uvek nije gotova. „Mi smo u trci sa virusom kada je…\nDobar znak – broj zaraženih i dalje pada\nSvakim danom situacija u Srbiji je sve bolja po pitanju korona virusa. Prema poslednjim podacima Instituta za javno zdravlje u Srbiji je danas testirano 8 914 ljudi, od kojih je potvrđeno 145 novozaraženih, a preminulo je 9 osoba. Na bolničkom…\nPosted on 05/06/2021 Vesti011P\nBesplatna vakcinacija za građane Severne Makedonije\nPredsednik Srbije Aleksandar Vučić insistirao je kod Vlade Srbije da se omogući besplatna vakcinacija za građane Severne Makedonije u Srbiji. Predhodno je na zahtev predsednika Vučića, omogućena besplatna vakcinacija u našoj zemlji i građanima Bosne i Hercegovine. Predsednik je u…\n100 000 Fajzer vakcina Srbija donirala Češkoj\nOvu donaciju je Česima ponudio Aleksandar Vučić prilikom posete premijeru Andreju Babišu kao znak solidarnosti prema građanima te zemlje. Srbija je danas poslala Češkoj 100 620 Fajzer vakcina protiv Kovid-a 19. Premijerka Ana Brnabić je danas sa beogradskog aerodroma ispratila…


Italijanska kompanija Vali otpušta radnice u Valjevu i Loznici - Mašina\nPoslovne jedinice italijanske kompanije Vali u Valjevu i Loznici pokrenule su program tehnološkog viška za oko 150 radnica koje otpuštaju od početka tekuće sedmice.\nUdruženi sindikati Srbije „Sloga“ su se oglasili povodom otpuštanja radnica i izrazili zabrinutost povodom kriterijuma utvrđivanja tehnoloških viškova:\n„Ono što nas kao sindikat zabrinjava je način na osnovu kojih kriterijuma je izvršena selekcija utvrđivanja tehnološkog viška i otpuštanja, jer su bez posla i egzistencije ostale dve samohrane majke, udovice, od kojih jedna izdržava čak troje dece, što smatramo „gaženjem osnovnog ljudskog dostojanstva i prava na život“.\nRadnice su otpuštene bez prethodnog obaveštenja, objasnila je u jutarnjem programu televizije „Nova S“ Mara Marinković, samohrana majka, koja je 15 godina radila u Valiju. Prema rečima Marinković uprava kompanije je kao razlog otkaza navela globalnu krizu i nedostatak poslova.\nSindikat Sloga će od poslodavca tražiti da mu dostavi informacije o kriterijumima koje je uzimao u obzir kada je pravio spisak za otpuštanja, kao i informaciju da li je taj spisak pravljen sa reprezentativnim sindikatom UGS „Nezavisnost“, jer program tehnološkog viška mora sadržati i socijalne kriterijume i konsultovanje sa sindikatom, navodi se u saopštenju.\nGostujući u jutarnjoj emisiji „Nove S“ predesednik sindikata Sloga Željko Veselinović je rekao da samohrana majka nije smela da dobije otkaz, jer pri rešavanju problema viška zaposlenih se uvek uzima u obzir socijalna kategorija zaposlenih, koju je uprava kompanije izostavila iz vida.\nRadnice Vali su ranije ove godine razgovarale sa novinarom Mašine o uslovima rada u toj kompaniji.\nVali posluje oko dvadeset godina u Srbiji i deo je italijanske kompanije „Golden Lady”, poznate po proizvodnji ženskih čarapa. U pogonima „Valija” u Valjevu i Loznici radi oko 2.000 ljudi i proizvode pretežno za rusko tržište.


Milošević: Važno je da počnemo dobrim i pozitivnim rezultatom ovaj ciklus\n14. septembar, 2019.\nBeogradski Partizan u okviru 8.kola Linglong Tire Super lige Srbije gostuje na stadionu ’’Karađorđe’’ gde će odmeriti snage sa ekipom novosadskog Proletera.\nGoste u narednom periodu očekuje izuzetno težak i naporan raspored utakmica, a prvi meč u ciklusu važan je za dalji tok. O tome je na konferenciji za medije održanoj pred ovaj susret govorio i šef stručnog štaba crno-belih Savo Milošević koji je istakao da je svaki rival neugodan u meri u kojoj mu se to dozvoli:\n’’Vraćamo se ponovo u kolosek. Verovatno već znate da nas čeka ubitačan ritam u naredne tri nedelje. Vraćamo se i na ono što smo već radili u prethodnom periodu, tako da ćemo mesec dana igrati utakmice četvrtak-nedelja. Trudili smo se da u ovom periodu dodatno završimo pripreme koje nismo uspeli kada je trajalo takmičenje. Nadam se da smo u tome uspeli, videćemo sutra. Utakmica je na početku ciklusa i ima težinu i važno je da počnemo dobrim i pozitivnim rezultatom ovaj ciklus koji će biti težak i zahtevan. Već smo dva puta kiksnuli i ne možemo sebi da priuštimo to ponovo. Svaki rival može da napravi problem ako mu to dozvolite. Sećam se poslednje utakmice koju smo igrali u plej-ofu. To je ekipa kao one protiv kojih smo već igrali ove godine, svi oni imaju jako veliki motiv protiv Partizana i svako želi da pokaže najbolje u tim utakmicama. Suština je da definitivno verujemo da imamo kvalitet i mislim da je pitanje isključivo naše želje, volje, htenja, koncentracije, trčanja. Ako zakažemo bilo gde, protivnik će nas čekati tu. Što se tiče Lazara Markovića, on je u solidnom stanju u odnosu na njegovu situaciju, s obzirom da je u ovom periodu trenirao individualno, ali opšti utisak je da je u mnogo boljem stanju od onog što smo očekivali. On će sutra biti u kombinaciji za tim i verujem da će biti u prilici da pomogne. Verujem da će sutra biti korišćen u nekoj meri.’’\nMeč 8.kola Linglong Tire Super lige Srbije između Proletera i Partizana igra se danas, u subotu 14.septembra 2019.godine, sa početkom u 20:30 časova. Obezbeđen je direktan televizijski prenos na prvom programu TV Arena sport.


Nalazite se: Naslovna strana / Knjige / Popularna psihologija\nNajpre ono najvažnije Svetski bestseler Postižem sve više za sve kraće vreme, ali gde je povezivanje s ljudima, gde je unutrašnji mir, ravnoteža, uverenost da radim ono što treba da radim i da to činim dobro 1.520RSD\nUspešni iz dana u dan Stiven R. Kavi pomogao je milionima čitalaca da postignu profesionalni uspeh i lično ostvarenje. Svojim upečatljivim zapažanjima dr Kavi utire stazu za život pun poštenja, integriteta, iskr 810RSD\nVođstvo na osnovu načela „Teško je zamisliti osobu koja neće ništa naučiti iz ove knjige. Ako vam je brak u krizi, ova knjiga će vam pomoći. Ako želite da poboljšate svoj radni učinak, naučićete važne lekci 1.520RSD\nŽiveti 7 navika Živeti sedam navika nudi suštinu iskustava iz stvarnog života, primenjujući proverena načela za savladavanje životnih prepreka. U toj podsticajnoj i zanimljivoj zbirci priča čitalac će u 1.520RSD\nSkrivene poruke „Kao i obično, Elizabet Pentli daje nam knjigu koja poštuje roditelje, jasna je i pitka, i apsolutno korisna. Bez pridikovanja ili prosuđivanja, ova knjiga pomaže roditeljima da deci prenes 910RSD


U toku prijave za Zeman, festival u oktobru - Radio Sto Plus\nPrijave za takmičarski deo trećeg World Music festivala “Zeman” su u toku i trajaće do 22. septembra, a rezultati konkursa na kojem će biti odabrano osam finalista biće objavljeni 25. septembra, najavio je danas direktor Kulturnog centra u Novom Pazaru Husein Memić. On je...\nPrijave za takmičarski deo trećeg World Music festivala “Zeman” su u toku i trajaće do 22. septembra, a rezultati konkursa na kojem će biti odabrano osam finalista biće objavljeni 25. septembra, najavio je danas direktor Kulturnog centra u Novom Pazaru Husein Memić.\nOn je u emisiji “Plusiranje”Sto plus radija podsetio da pesma koju kandidat prijavljuje mora biti iz domena tradicionalne muzike Balkana ili muzike napisane u tom maniru.\nMemić je dodao da će se ovogodišnji festival zbog pandemije korona virusa održati online i putem televizijskog prenosa.\n“Bez obzira na način održavanja potrudićemo se da kvalitet ove manifetsacije ne izostane pa ćemo okupiti kvalitetnu ekipu muzičkih kompozitora poreklom iz Sandžaka, a gledaocima će se predstaviti i umetnica Lynn Adib iz Pariza kao i osam finalista koji budu odabrani na konkursu”, rekao je Memić.\nWorld Music Fest Zeman biće održan od 29. do 31. oktobra.


Georgi Dermendžijev - Blic Sport\nTrener fudbalera Ludogoreca Georgi Dermendžijev rekao je da ne očekuje mnogo golova protiv Crvene zvezde u revanšu, ali da veruje da njegova ekipa može da pobedi i plasira se u plej-of kvalifikacija za Ligu šampiona.\nTrener Ludogreca: Zvezda ima prednost, ne plašimo se Beograda\nTrener Ludogoreca Georgi Dermendžijev rekao je da njegova ekipa posle 2:2 sa Crvenom zvezdom ima velike šanse u revanšu, kao i to da se ne plaši velikog broja navijača i podrške srpskom klubu u Beogradu.\nTrener Ludogoreca: Protiv Zvezde ćemo možda igrati i više od 180 minuta\nTrener fudbalera Ludogoreca Georgi Dermendžijev oprezan je pred dvomeč sa Crvenom zvezdom u 3. kolu kvalifikacija za Ligu šampiona.\nTrener Ludogoreca: Bili smo ravnopravni sa Realom, borićemo se da prođemo grupu\nTrener Ludogoreca Georgi Dermendžijev bio je oduševljen partijom svojih pulena posle poraza od Reala sa 1:2 i smatra da su zaslužili da osvoje bod u drugom kolu Lige šampiona.\nTrener Ludogoreca ponosan: Nema velike razlike između nas i Liverpula\nTrener bugarskog šampiona Ludogoreca Georgi Dermendžijev bio je ponosan na partiju svojih izabranika, u porazu od Liverpula (2:1) u prvom kolu Lige šampiona.\nDermendžijev: Greškama smo vratili Partizan u igru, ali smo dobili ono što smo hteli\nTrener fudbalera Ludogoreca Georgij Dermendžijev rekao je posle remija sa Partizanom u Beogradu da je utakmica na stadionu u Humskoj bila taktičko nadmetanje.


Danas je u hotelu „Central Park“ na Trebinju održana konferencija za medije na kojoj je predstavljen program dočeka Nove 2019. godine u Baru i drugim gradovima u Crnoj Gori. TO Bar je bila organizator ove konferencije na kojoj su brojni predstavnici medija i lokalnih turističkih agencija upoznati sa novogodišnjim programima i aranžmanima. Na konferenciji su bili prisutni predstavnici „Glasa Trebinja“, „Lokoportala“, „HP Media Group“ „Radio Trebinja“, „Herceg TV“, „Korona radio“, „RTRS“, „Dnevnog Avaza“, „BN TV“, „Alternativne TV“ i dr., kao i turističkih agencija „Herc Travel“ i „Ubla Tours“. Prezentaciji je prisustvovao i direktor Turističke organizacije Trebinja Marko Radić koji je pružio podršku u organizaciji nastupa.\nDirektor TO Bar, Emil Kukalj je prisutne upoznao sa kompletnim novogodišnjim programom i pozvao Trebinjce da predstojeće praznike provedu u Baru, a nakon konferencije za medije dodijeljene su i nagrade za novinare u saradnji sa turističkom privredom. Hotel Adria iz Šušnja je za ovu priliku obezbijedila trodnevni aranžman, a akciji su se pridružile i kolege iz drugih gradova.\nNa konferenciji su osim Bara svoju ponudu predstavile LTO Budve, Kotora, Tivta, Herceg Novog, Podgorice, kao i predstavnici Montenegro Stars Hotel Group, Lazure Hotel & Marina i hotela Light House.\nOsim u Trebinju, novogodišnji program je u saradnji sa Nacionalnom turističkom organizacijom Crne Gore i lokalnim turističkim organizacijama Budve, Herceg Novog, Podgorice, Kotora i Tivta predstavljen i u Beogradu, Sarajevu i Dubrovniku.


J. Pešić | 02. okt 2020.\nU odgovoru na pitanja UNS-a, Milena Đorđević kaže da „neobaveštavanje tuženog da se protiv njega vodi postupak u bilo kojoj zemlji se, bez njoj poznatih izuzetaka, smatra povredom prava tuženog na odbranu.\n„Obaveza suda da uredno obavesti tuženog o vođenju postupka protiv njega ne znači istovremeno i obavezu tuženog da iznese svoju odbranu, odnosno da u tom postupku učestvuje“, objašnjava dr Milena Đorđević, docentkinja na Pravnom fakultetu u Beogradu.\nVlasnik Informera i direktorka Studija B za UNS su ranije rekli da nisu učestvovali u procesu pred Okružnim sudom u Cirihu koji je, kako je objavila televizija N1, doneo presudu da su Pink, Studio B i Informer povredili pravo ličnosti Dragana Šolaka, suvlasnika Junajted grupe, objavljivajući neistine o njemu.\nU odgovoru pravnog tima Junajted grupe UNS-u navodi se da je da je jedan od tuženih angažovao advokata, „što svakako dokazuje da ne može biti govora da o tome nisu obavešteni“, kao i da pravnosnažna presuda Švajcarske „govori sama po sebi“.\nDocentkinja na Pravnom fakultetu u Beogradu Đorđević kaže da u slučaju kada je tuženi državljanin strane države ili strano pravno lice, onda se po pravilu pribegava takozvanom diplomatskom dostavljanju tužbe.\n„Univerzalno pravilo svugde u svetu je da tuženom u parničnom sudskom postupku mora biti obezbeđeno ‘pravo na odbranu’. To minimalno podrazumeva da tuženi bude obavešten da se protiv njega vodi postupak, odnosno da mu je uredno dostavljena tužba“, navodi docentkinja na Pravnom fakultetu u Beogradu.\nUkoliko je švajcarski sud odlučivao u građanskom ili trgovačkom sporu protiv pravnih lica sa sedištem u Srbiji a koja nemaju predstavništva u Švajcarskoj, navodi Đorđevićeva, relevantan način dostavljanja regulisan je Haškom konvencijom, koji po „skraćenom“ postupku dostavljanja predviđa kontakt suda u Švajcarskoj i Ministarstva pravde u Srbiji.\n„Švajcarski sud nije obavezan da komunicira sa Ambasadom Srbije u Bernu. Sve i da je bilo reči o ‘klasičnom diplomatskom dostavljanju’ ono svakako, u ovom primeru, ne uključuje srpsku ambasadu u Švajcarskoj, već eventualno ambasadu Švajcarske u Srbiji (ako je dostavljanje išlo ‘klasičnim’ diplomatskim putem, a ne po Haškoj konvenciji)“, navodi ona.\nĐorđevićeva za UNS objašnjava da se presuda švajcarskog suda u Srbiji, kao i presude drugih stranih sudova, izvršava tek nakon što budu priznata od strane srpskih sudova.\n„Da bi strana sudska odluka bila podobna za priznanje, mora biti meritorna, podobna da stekne dejstvo pravosnažnosti“, kaže ona i dodaje da postoje razlozi zbog kojih srpski sud može da odbije priznanje strane sudske odluke, od kojih je jedan i nepoštovanje prava na odbranu.\nDocentkinja Đorđević objašnjava da tek po sprovedenom postupku priznanja, strana sudska odluka je izjednačena po dejstvima sa pravosnažnom srpskom sudskom odlukom i predstavlja izvršnu ispravu.\nOna napominje da se odluka švajcarskog suda protiv srpskih pravnih lica može izvršavati i u drugim zemljama, ukoliko srpska pravna lica imaju imovinu u inostranstvu na kojoj se može sprovesti izvršenje. „Imovina u inostranstvu obuhvata i, primera radi, bankovne račune u inostranstvu ili pak potraživanje u inostranstvu“, kaže Đorđevićeva.\nPodsetimo, tuženi mediji, stoji u tekstu televizije N1, dužni su da naknade troškove postupka tužiocu Šolaku, uklone tekstove i linkove emisija kojima se krše njegovo pravo ličnosti, da se uzdrže od ponavljanja ovog dela i objave presudu. Presuda u Cirihu, kako je u ponedeljak objavljeno, postala je pravnosnažna 15. septembra.\nDragan Šolak Informer Junajted grupa Studio B TV Pink\n← Nastavlja se suđenje RTV Pančevo po tužbi Nenada Živkovića\nFederalni sud odlučio da SAD imaju pravo na prihod od prodaje Snoudenove knjige →


Humanost i Etika ne poznaju religiju ni granice – Migranti se uključili u humanitarne akcije – Lepe Vesti\nHumanost i Etika ne poznaju religiju ni granice – Migranti se uključili u humanitarne akcije\nHumanost ne poznaje religiju ni granice\nDa Humanost i Etika ne poznaju ni religiju ni granice svedoči primer Kasim Muhameda, migranta iz Sirije koji se odlučio na pokretanje humanitarnog prikupljanja novca u prihvatnim centrima.\nObjavio urednik Osveženo Dec 1, 2020\nDržavljani iz ratom obuhvaćenih područja, mahom Sirije i bliskog istoka, iako se i sami nalaze u prihvatnim centrima, odlučili su se da pomognu zemlji koja im je pružila gostoprimstvo.\nKasim Muhamed poreklom iz Sirije, stanovnik prihvatnog centra u Somboru, na Arapskom jeziku ispisao je poruku i postavio tablu pozivajući ostaleda novac doniraju bilo ubacivanjem u kutiju, bilo slanjem SMS poruke na broj namenjen humantiarnoj akciji lečenja dece.\nUbrzo je tekst preveden i na ostale jezike govornog područja migranata.\nPrema rečima Kasima koji u našoj zemlji boravi šest meseci i kojoj je zahvalan na ukazanom gostoprimstvu, na ovaj potez se odlučio nakon razgovora sa prijateljima koji su se složili, a ideja se proširila i po ostalim prihvatnim centrima širom zemlje.\nJako ga raduje što je akcija imala odjeka, iako svestan da pojedinačni doprinosi nisu veliki, nada se da će akcija uroditi plodom i da će se angažmanom svih građana prikupiti sredstva u okviru akcije a prva prikupljena sredstva su već uplaćena na račun.\nUkoliko želite da i sami pomognete, možete to uraditi putem brojnih humanitarnih organizacija poput\nU nekim od ovih organizacija možete pomoći i volontiranjem.\nSlučaj Kasima potvrđuje teze sociologa, da upravo oni koji su na ličnom planu osetili ugroženost često saosećaju i identifikuju se sa onima kojima je pomoć neophodna.\nNadamo se da će ovakvih akcija biti još, a završićemo etičkim konceptom filozofa Immanuel-a Kanta i kategoričkim imperativom koji se može definisati:\nPostupaj uvek i samo prema onoj maksimi za koju bi u želeo da postane univerzalni zakon.


Posle 10 godina- rekonstrukcija sportskog igrališta u kragujevačkom Bagremaru -\nPosle 10 godina- rekonstrukcija sportskog igrališta u kragujevačkom Bagremaru\nPočeli su radovi na rekonstrukciji i obnavljanju otvorenog igrališta za male sportove u naselju Bagremar. Ovo igralište oje postavljeno pre više od deset godina ali se do danas nije završilo do kraja niti se postavile konstrukcije za male sportove.\n-U prethodnom periodu ovo naselje bilo je neopravdano zapostavljeno iako je jedno od najstarijih i najvećih kragujevačkih naselja u čijem centru se nalazi spomen obeležje trajnog prijateljstva srpskog i jevrejskog naroda. Sugrađani ovog dela grada su veoma dobro organizovani i svojim trudom, radom i akcijama sređuju svoje naselje što je za svaku pohvalu. Ali, grad Kragujevac ne sme da dozvoli, ne samo u ovom naselju već u bilo kom drugom, da se stvari od opšteg značaja za građane odvijaju bez planiranja i podrške grada. Upravo da bismo pokazali istrajnost i upornost u nameri da sportsku infrastrukturu podignemo na viši nivo, grad u skladu sa planovima uređuje igrališta za male sportove. Danas počinje rekonstrukcija igrališta u Bagremaru i nadam se da ćemo za desetak dana doći na otvaranje i predaju igrališta sugrađanima- rekao je Predrag Stevović, član Gradskog veća za sport.


Uslovi korišćenja i politika privatnosti | Navai\nPečeni sveži proizvodi\nSveža pečena peciva\nPolupečeni smrznuti proizvodi\nBrzo smrznuto pecivo\nHvala vam što ste pristupili našem sajtu na adresi https://www.navai.rs. Mi smo fabrika za proizvodnju svežeg hleba, peciva i kolača. Registrovana kod Agencije za privredne registre Republike Srbije 08.7.2017. sa matičnim brojem 21295361.\nNa našem websajtu (internet prezentaciji) komentari nisu uključeni, sve sugestije i direktni kontakt ostvarujemo sa poseticima putem email. Podaci koje ove vrste komunikacije nisu vidljive na internet prezentaciji.\nSadržaj, fotografije koje se nalaze na našoj internet stranici su naše, odnosno fotografisani su naši proizvodi, zatim preuzete sa slobodnih sajtova, https://unsplash.com/ i https://pixabay.com/, i kupljene na https://www.shutterstock.com/. Preuzimanje fotografija sa naše internet prezentacije ne preporučujemo i ne prihvatamo ogdovornost ukoliko je fotografija koja je kupljena za ovaj sajt zloupotrebljena na drugom sajtu bilo cela ili bilo koji njen deo.\nLokacija, IP adresa i vrsta pretraživača: koristićemo ove informacije u svrhu kao što je procena iznosa poreza i isporuke\nAdresa za isporuku: tražićemo da je unesete kako bismo, na primer, mogli da procenimo isporuku pre nego što naručite i pošaljemo vam narudžbinu!\nKada kupujete od nas, tražićemo od vas podatke, uključujući vaše ime, adresu za naplatu, adresu za isporuku, adresu e-pošte, broj telefona, podatke o kreditnoj kartici/plaćanju i eventualno informacije o nalogu, kao što su korisničko ime i lozinka. Ove podatke ćemo koristiti, na primer:\nObrada plaćanja i sprečavanje prevare\nPodesite vaš nalog za našu prodavnicu\nPoštovanje svih zakonskih obaveza koje imamo, kao što je obračun poreza\npoboljšamo ponudu naše prodavnice\nAko napravite nalog, čuvaćemo Vaše ime, adresu, adresu e-pošte i broj telefona, što će biti upotrebljeno da se popuni obrazac potvrde kupovine pri budućim narudžbinama.\nMi generalno čuvamo informacije o vama dokle god su nam one potrebne u svrhu u koju ih sakupljamo i koristimo i dokle god smo u obavezi da ih i dalje čuvamo. Na primer, čuvaćemo informacije o narudžbini 2 godine za poreske i računovodstvene potrebe. To uključuje vaše ime, adresu e-pošte i adrese za obračun i dostavljanje.\nTakođe ćemo sačuvati komentare ili recenzije, ako odlučimo da ih uključimo, a vi odlučite da ih ostavite.\nČlanovi našeg tima imaju pristup informacijama koje nam dostavite. Administratori i menadžeri prodavnice mogu da pristupe sledećem:\nOva web stranica i njezin sadržaj pružaju se „takvi kakvi jesu“, isključujući bilo kakve ganacije, izričita ili implicitna, u najvećoj meri dopuštenoj važećim zakonom. Ne prihvatamo nikakvu odgovornost za funkcije sadržane na web mjestu i ne garantujemo da će web mesto raditi bez prekida ili bez grešaka ili da će bilo koja neispravnost biti ispravljena. Ne garantujemo da je web mesto kompatibilno s vašim opremom ili da web mesto ili njegov provajder ne sadrže greške, viruse, crve ili „trojanske konje“ i nećemo biti odgovorni za štetu koju biste mogli pretrpeti kao rezultat takve destruktivne događaja.\nPriznajete da svoju upotrebu ove stranice i njenog sadržaja koristite na vlastiti rizik.\nOsim odgovornosti koju zakonom ne možemo ograničiti ili isklјučiti, nećemo snositi odgovornost ni prema vama ni prema bilo kojoj trećoj strani za bilo kakvu direktnu, indirektnu ili posledičnu štetu (uklјučujući gubitak dobiti) ili bilo koju drugu štetu bilo koje vrste zasnovanu na garanciji, ugovor, delikt (uklјučujući nemar) ili na drugi način. Važeći zakon možda ne dozvolјava ograničenje ili isklјučenje odgovornosti za određenu štetu, pa se ovo ograničenje ili izuzeće možda neće primeniti na vas u celosti.\nAko zatražite resetovanje lozinke, vaša IP adresa će biti uključena u e-poštu resetovanja. Podatke možemo deliti sa ovlašćenim služebenim i bezbedonosnim organima Repbulike Srbije, kao i sa sličnim internacionalnim orgnaizacijama ukoliko se radi o stranim državljanima koji prisupaju i ostavljaju podatke na našoj intenet stranici.\nVeze do stranice\nWeb stranice ili stranice na koje je ova web lokacija povezana (osim ostalih web lokacija kojima mi upravlјamo) su samo informativnog karaktera i nismo ih pregledali. Ne snosimo odgovornost za sadržaj takvih veb lokacija ili stranica i ne preuzimamo nikakvu odgovornost za bilo kakav gubitak koji bi mogao nastati kao rezultat bilo kakvog povezivanja sa istim.\nOvi uslovi regulisani su zakonima Repubike Srbije\nPolupečeni smrznuti hleb\nPolupečena smrznuta peciva\nPolupečena smrznuta pizza\nBrzo smrznuta peciva\nAll rights reserved © NAVAI 2021 the site was created by Ravenvision


Papa Franja upozorio na urušavanje zajedničkih vrednosti\nTanjug 13. septembra 2021. 13:21\nBRATISLAVA – Papa Franja upozorio je danas tokom posete Slovačkoj da se prevelikom pažnjom koja se poklanja individualnim pravima i ratovima između različitih kultura narušavaju zajedničke ljudske vrednosti i dobra.\nPapa je ovo izjavio nakon jučerašnje kratke posete Mađarskoj gde je, podsećajući na komunističku prošlost istočne Evrope poručio da bi države trebalo da se odreknu mentaliteta sebičluka i straha.\nPoseta pape Franje (84) Slovačkoj je njegova prva zvanična poseta od kako je u julu bio podvrgnut hiruškoj intevenciji gastrointestinalnog trakta ali papa je u dobroj opštoj formi, a njegov dolazak u Slovačku je prva papaska poseta toj zemlji još od 2003. godine, navodi se u izveštaju Rojtersa.\nPredsednica Slovačke Zuzana Čaputova susrela se jutros sa papom Franjom u predsedničkoj palati u Bratilsavi i razgovarala s njim u cetori oka, uz pomoć prevodioca znatno duže od predviđenih 15 minuta, prenela je ranije agencija TASR.\nPapa će u poseti Slovačkoj boraviti do 15. septembra, a osim Bratislave, posetiće i gradove Košice, Prešov i Šaštin.\nPlanirano je da se susretne sa predstavnicima lokalnih zajednica, kao i jevrejskih i romskih udruženja, a planirtano je da se velika misa održi u Šaštinu.


GMINFO - Politika\nOO SZS: U kom svojstvu je Kovačević prisustvovao obeležavanju godišnjice misije "Halijard"\nIz OO Saveza za Srbiju Gornji Milanovac upućeno je saopštenje za javnost koje prenosimo u celosti.\nNivea igralište, zamena stolarije na objektu 2 PU „Sunce“...\nNa današnjoj, 68. sednici Opštinskog veća, većnici su jednoglasno usvojili Rešenje o upotrebi tekuće budžetske rezerve i prosledili ga Skupštini opštine na razmatranje. Između ostalih namena, iz tekuće budžetske rezerve obezbeđena su sredstva u iznosu od 3.500.000,00 dinara za realizaciju radova na zameni stolarije na objektu 2 PU „Sunce“.\nMedijima osam miliona\nOpštinsko veće u Gornjem Milanovcu je na 16 medijskih projekata, od pristiglih 35, iz oblasti lokalnog javnog informisanja - posle sprovedene konkursne procedure, na predlog stručne komisije - ove godine raspodelilo osam miliona dinara.\nObeležavanje 75. godišnjice operacije "Halijard"\nVETAR KROZ GRANE\nNa mestu starog, savezničkog aerodroma, na Galovićima, u Pranjanima danas je obeležena 75. godišnjica spasilačke misije u Drugom svetskom ratu.\nUz prisustvo velikog broja gradjana, vence na spomenik posvećen spasilačkoj misiji, položili su predsednik Srbije, Aleksandar Vučić, ambasador SAD u Srbiji, Kajl Skot, predsednik fondacije „Halijard“, Džon Kapelo, kao i predstavnici nekoliko stranih, vojnih delegacija.\nJovanović i Milovanović: Obezbedili smo državna sredstva za 3 km puta\nPovod da se novi članovi SNS Desimir Jovanović i Boško Milovanović obrate novinarima bio je konačno potpisivanje zahteva koji su predali još 2017. godine, a koji se odnosi na infrastrukturne radove na putnom pravcu Šilopaj - Ljutovnica.


/ Sudbina i komentari\nNekoliko strana - Sudbina i komentari\nRadoslav Petković\tSudbina i komentari\n20 godina od prvog izdanja.Jedan od deset najboljih Ninovom nagradom ovenčanih romana.Nagrade „Meša Selimović“, Ninova, Borbina i „Radija B92“ za roman godine. Rus srpskog porekla Pavel Volkov, mornarički oficir, u doba Napoleonovih ratova kreće u tajnu misiju: da uhodi kolonizaciju Balkana i ispita mogućnost pomorskog osvajanja južnog Jadrana. Na tom putu srešće ženu u koju će se zaljubiti, upoznaće znamenite Srbe onoga vremena koji se okupljaju u Trstu i podržavaju srpski ustanak protiv Turaka, pa će se njegova misija pretvoriti u nešto sasvim drugo i završiti sasvim neočekivano. Vek i po kasnije, istoričar Pavle Vuković naći će se usred nemira mađarske revolucije i sovjetske intervencije u Budimpešti, a njegova sudbina neobično će nalikovati sudbini Pavela Volkova, kao donekle i sudbini nesrećnog srpskog despota Đorđa Brankovića... ISBN\n20 godina od prvog izdanja.Jedan od deset najboljih Ninovom nagradom ovenčanih romana.Nagrade „Meša Selimović“, Ninova, Borbina i „Radija B92“ za roman godine. Rus srpskog porekla Pavel Volkov, mornarički oficir, u doba Napoleonovih ratova kreće u tajnu misiju: da uhodi kolonizaciju Balkana i ispita mogućnost pomorskog osvajanja južnog Jadrana. Na tom putu srešće ženu u koju će se zaljubiti, upoznaće znamenite Srbe onoga vremena koji se okupljaju u Trstu i podržavaju srpski ustanak protiv Turaka, pa će se njegova misija pretvoriti u nešto sasvim drugo i završiti sasvim neočekivano. Vek i po kasnije, istoričar Pavle Vuković naći će se usred nemira mađarske revolucije i sovjetske intervencije u Budimpešti, a njegova sudbina neobično će nalikovati sudbini Pavela Volkova, kao donekle i sudbini nesrećnog srpskog despota Đorđa Brankovića... „U Sudbini i komentarima lažna istorija slovenskog pohoda na jug izmešala se sa senkama junaka Crnjanskog, pa je oživela prava istorija srpskog pohoda na slobodu... Znanje pravog Dositeja i lažnog grofa Brankovića, jedno kraj drugog, pa izdaje Katarine i Čarnojevića, daleke jedno od drugog, u Sudbini i komentarima posvedočile su čovekovu nemogućnost da se sa svojom srećom zauvek sretne, da svoje biće prepozna i u zagrljaju voljene žene dočeka ono što se sudbini smrtnika uvek jednako nudi, i nikada ne daje.“ - Aleksandar JerkovPetkovićev roman govori o univerzalnom problemu čovekove emancipacije ili prava da „svojoj sudbini“, odnosno fatumu – ovde prevashodno istorijskom – „kaže ne“. Duhovito i lucidno prikazujući stalno obnovljivi usud Istorije, Petkovićev roman je na izvestan način „neistoričan“: zamisao o cikličnom ponavljanju sudbine individua (ruski mornarički oficir srpskog porekla Pavel Volkov, istoričar Pavle Vuković, pa i sam grof Đorđe Branković) i zajednica u svojoj osnovi je „protivistorijska“, jednako kao i predstava o izbavljenju i bekstvu iz Istorije. - Tihomir Brajović Komentari\nRSD 599.00\tSavršeno sećanje na smrt


Poništavaju konkurse zbog stranačkih kadrova | Banjaluka.net\nPoništavaju konkurse zbog stranačkih kadrova\nRegulatorna agencija za komunikacije BiH, nakon Agencije za lijekove i medicinska sredstva, biće sljedeća od koje će biti zatraženo poništavanje ranije sprovedenog konkursa za izbor direktora i raspisivanje novog, saznaju “Nezavisne”.\nSavjet ministara BiH naredio je Ministarstvu civilnih poslova da odmah raspiše konkurs za izbor direktora Agencije za lijekove i medicinska sredstva, iako je ta procedura završena prije nekoliko mjeseci, zbog čega je cijeli postupak Savjeta ministara upitan.\nNaime, konkursi za direktore Agencije za lijekove i medicinska sredstva BiH i Regulatorne agencije za komunikacije već su sprovedeni, međutim kandidati koji su predloženi nikad nisu imenovani iz razloga što aktuelna vlast neće da imenuje one koje je izabrala prethodna vlast. Ono što je zanimljivo jeste da je uslov za izbor direktora RAK-a bio taj da ne može biti pripadnik nijedne političke partije.\nU slučaju Agencije za lijekove i medicinska sredstva, njen stručni savjet prije nekoliko mjeseci predložio je za novi mandat Natašu Grubišu, koja od osnivanja rukovodi ovom institucijom. Posljednjih mjeseci nekoliko puta je pokušano da se taj konkurs poništi, a čak je i od Stručnog savjeta Agencije za lijekove i medicinska sredstva traženo da povuče svoj raniji prijedlog za imenovanje Grubiše, na šta nikad nisu pristali.\n– Prethodna procedura je ispoštovana i poništavanje tog konkursa ne znam da li je u skladu sa zakonom. Bez obzira na to, ako se raspiše novi konkurs, Stručni savjet Agencije će opet biti u situaciji da ponovo uputi prijedlog na imenovanje- rekao je Lazar Prodanović, član Stručnog savjeta Agencije za lijekove i medicinska sredstva.\nKako nezvanično saznajemo, i na ponovljenom konkursu bi moglo biti problema jer praktično novog direktora na funkciju treba da predloži Stručni savjet u kojem odlučujuću riječ imaju tri člana imenovana od strane Ministarstva zdravlja i socijalne zaštite RS. Najozbiljniji kandidati za novog direktora Agencije za lijekove i medicinska sredstva BiH prema nezvaničnim informacijama su PDP-ovci Milan Švraka, Božo Krivokuća i Aleksandar Zolak.\nZa razliku od Agencije za lijekove gdje Ministarstvo civilnih poslova raspisuje konkurs, situacija sa Regulatornom agencijom za komunikacije je dosta komplikovanija jer za direktora ove institucije konkurs treba da raspiše Savjet RAK-a, koji barem zasad za to neće ni da čuje.\n– Čekamo Savjet ministara BiH da da saglasnost na naš prijedlog ili da ga ne da. U slučaju da ne da tu saglasnost, ne znam hoće li biti novi konkurs. Isključivu krivicu za nastale probleme snosi Savjet ministara BiH, koji nije izvršio svoje zadatke. Savjet ministara BiH ima pravo da ne da saglasnost, ali to mora da obrazloži i mi to čekamo- rekao je Plamenko Čustović, predsjednik Savjeta Regulatorne agencije za komunikacije.\nOvaj savjet još u maju prošle godine za direktora Regulatorne agencije za komunikacije je predložio Srđana Rajčevića, aktuelnog direktora Agencije za informaciono društvo RS, ali Savjet ministara BiH nikad ga nije imenovao.\nUkoliko bude novog konkursa, najozbiljniji kandidat za ovu funkciju je SDS-ovac Milan Kovač, aktuelni načelnik opštine Istočna Ilidža.